Bestelako psikiatria bat posible da\n02 martxoa, 2018 Iritzia, Itzainak 768\nLaponiako (Finlandia) Keropudas ospitalean ez da ohikoa gaixo mentalak ospitaleratzea, eta tarteka bakarrik ematen zaizkie botikak. Ospitaleko langileak, pazienteak eta senideak edo lagunak bilkura irekietan parte hartzen hasi ziren; parte hartzaile bakoitza libre sentitzen zen bere pentsamenduak partekatzeko eta, horrenbestez, ohiko psikoterapiatik urruntzen zen aukera bat ematen zitzaien pazienteei. Esperientzia horrekin hasi eta gero, ulertu zuten pazientearen ideiei arreta gehiago eskaini behar zitzaiela, eta baita pazientearen familiari ere. Seikkula doktoreak dioenez, «zenbait pazientek bizimodu nahikoa bitxia eraman arren, bizitza aktiboa dute; baina botikak ematen badizkiegu, eta botika horiek nerbio sisteman duten eragin lasaigarriaren ondorioz, beraien bizitzaren kontrola galtzen dute, pasiboak bihurtzen dira, eta beren burua zaintzeko gaitasuna galtzen dute».\nLaponia mendebaldeko instituzio psikiatrikoetan 100 langile inguru ari dira lanean eta guztiek familia terapian formakuntza jaso dute hiru urtean zehar, 900 ordu. Ondorioz, elkarrizketa irekiaren terapia pazienteak artatzeko modu oso landua da.\nPsikosia ulertzeko modu oso desberdina dute, larri kaltetuta dauden giza harremanetan sortzen dela uste baitute. Garbi dute psikosia ez dela buruan bizi; familiako kideen eta pertsonen artean bizi da, gizartean, harremanetan, eta psikotikoa da horri ikusgarritasuna ematen diona, berak bizkar gainean hartzen ditu sintomak eta horiek eramateko pisua.\nPsikiatria arloko langile ge-hienak familia terapiako formakuntza dutenez, sistema gai da erantzun azkar bat emateko krisi psikotiko bati. Lehendabizi harremanetan jartzen dira pazientearen inguruko pertsona batekin, eta bera arduratzen da bilera bat antolatzeaz hurrengo 24 orduetan; bilera egiteko lekua familiak eta pazienteak erabakitzen dute. Lekurik gogokoena pazientearen etxea da; bertan biltzen dira bi-hiru terapeuta, eta horiek osatzen dute pazientearen jarraipen osoa egingo duen taldea. Lehenengo bileran, guztiek garbi dute ez dakitela ezer, eta horregatik, beren lana da elkarrizketa irekia sustatzea, guztiak aske senti daitezen pentsatzen dutena adierazteko.\nLehenengo bileretan antipsikotikoak ez dira aipatzen. Pazientea hobeto lo egiten hasten bada, higiene pautak jarraitzen hasten bada, eta gizarte harremanak berreskuratzen hasten bada, terapeutek badakite pazientea bere bizitzaren kontrola hartzen ari dela eta medikamentua ez dela beharrezkoa izango. Tarteka benzodiazepina ematen zaie lo egiten laguntzeko edo pazientearen antsietatea gutxitzeko, eta bukaeran neuroleptikoren bat ere egokia izan daiteke dosi txikietan. Ge-hienetan botika horiek hainbat hilabetetan hartzeko aholkatzen zaie, baina arazoak desagertzen direnean, sei hilabete edo urte beteren ondoren, edo batzuetan baita hiru urteren buruan ere, medikamentua uzteko pautak ematen dira.\nHasiera-hasieratik terapeutek itxaropen mezua ematen diete bai pazienteari baita senideei ere; krisia gainditzeko gai izango direla esaten diete, esperientziak erakutsi dielako pazienteek hobetzeko gaitasuna dutela, eta aukera horretan itxaropen osoa dute. Egia da batzuetan berreskuratze prozesua luze joaten dela –bi, hiru edo bost urte–; izan ere, nahiz eta sintoma psikotikoak nahikoa azkar gutxitu daitezkeen, pazienteak bere bizitzaren kontrola hartzeko eta gizarte harremanak berreskuratzeko denbora behar da. Terapeuta taldeak bilerak egiten jarraitzen du pazientearekin eta familiarekin, eta prozesuak hartzen duen bidearen arabera, bilera horietan parte hartzeko eskatzen zaie baita ere pazientearen irakas-leei edo pazientearen lantokiko arduradunari. Garrantzitsua da harreman eremua, familiarekin eta lagunekin, berriro martxan jartzea.\nLaponia mendebaldeko familiak eroso sentitzen dira pertsonak artatzeko modu abegikor honekin, eta ospitalera deitzen dute psikosi zantzuren bat antzeman orduko. Horri esker, sintoma psikotikoek hilabete baino gutxiago irauten dute normalean, eta hasierako tratamendu egoki batekin oso gutxik garatzen dute eskizofrenia. 1980. urtetik, Laponia mendebaldean bi-hiru eskizofrenia ka-su berri bakarrik ematen dira urtean, %90 gutxiago hain zuzen.\nEta, nolakoak izaten dira elkarrizketa irekiko saio horiek hainbesteko arrakasta izateko? Parte hartzaile guztiak borobi-lean esertzen dira, oso lasai. Norbaitek hitza hartu baino lehen, askotan, isilune bat izaten da, hitz egin behar duena bere pentsamenduak jasotzen ariko balitz bezala. Tarteka barreak ere izaten dira. Inork ez du beste norbaiten gainetik hitz egiten, baina inork ez du denbora ge-hiegiz hitz egiten. Adeitasuna eta apaltasuna elkarrizketa osoan zehar. Terapeutek beraien artean hitz egiten duten bakoitzean, pazienteek eta familiek arreta handiz entzuten dute, terapeuten aholkuak jasotzea baino nahiago baitute benetan zer pentsatzen duten jakitea, zintzotasuna.\nKeropudas ospitaleko langileek ere ez dakite oso ondo zergatik diren hain terapeutikoak bilera horiek, baina garbi dago jarrera errukitsu eta maitakorrago batekin laguntzeko intentzioak mirariak egin ditzakeela, eta zalantzarik gabe, besteen aurrean garen bezalakoak agertzeko baimenarekin sentitzea balio terapeutiko gehien duen efektu psikologikoetako bat da.\n(Daniel Mackler-en Open dialogue dokumentala hemen da ikusgai gaztelaniako azpitituluekin: http://wildtruth.net/dvdsub/es/. Bihotzez gomendatzen dizuet).\n« «Norberarentzat gustura lan egiten denean dena samurragoa egiten da»\n273. zenbakia [pdf] »


literatura – Irunero\nJakina da haurren artean irakurzaletasuna sustatzeko beharra. Zeregin horretan, ordea, denak ez du balio. Izan ere, haurren iruditegiaren eraikuntzan eragin zuzena dute liburuetan jasotako mezuek, irudiek eta balioek. Parean elkarteak haur literaturaren sustraietan arakatzeko proiektua jarri du martxan, txikiek eskuratzen...\nJuncal Eizaguirre Kulturako ordezkariak, Oskarbi elkartearen eta Irungo Elkar liburu-dendaren ordezkariek eta Lorena Martínez artistak lagundurik, datorren apirilaren 23an ospatzekoa den liburuaren nazioarteko egunaren harira Irunen antolatuko diren ekitaldia...\nNoelia Lorenzo idazleak bere azken eleberria argitaratu berri du. “Animales heridos” titulua ipini dio bere azken lanari, guztira bost eleberrik osatutako sagari amaiera emateko. Horrela, Eider Chassereau agentearen eta Jon Ander Macua ofizialaren a...


By keimaIn keimaPosted octubre 18, 2018 0 Comment(s)\nPOBREZIA: GIZA ESKUBIDEEN ARLOKO ARAZOA\nBaztertuen dauden pertsonekin elkartu behar dugu, giza eskubideak eta duintasuna benetan kontuan hartuko dituen mundu bat eraikitzeko\nBertan bildutakoek adierazi zuten pobrezia giza eskubideen urraketa bat dela eta pertsona horiekiko errespetua bermatzeko ahaleginak bildu beharra aldarrikatu zuten. Printzipio horiek egun hartan aurkitutako oroimenezko lauza batean inskribatuta daude. Mundu osoan egin dira horren kopiak. Ordutik, jatorri sozial, sinesmen eta egoera guztietako pertsonak urtero biltzen dira plaka horien aurrean, pobrezian bizi direnen aldeko konpromisoa eta elkartasuna berresteko.\nPertsona pobretuen parte-hartze osoa lehentasunezkoa izan behar da politika eta estrategien barruan, bereziki beren bizitza eta komunitateei dagozkien erabakietan, etorkizun iraunkorra izateko. Horrela izanik, bermatu dezakegu gure planetak eta gure egungo eta etorkizuneko gizarteek pertsona guztien beharrizan eta nahiei erantzungo dietela, ez soilik pribilegiatu batzuek dituztenei.\nAurten, 2018, Giza Eskubideen Adierazpen Unibertsalaren Aldarrikapenaren 70. urteurrena ospatuko dugu. Horren harira, gogoan izan behar dugu pobrezia egoeran dauden milioika pertsona direla giza eskubideen urraketa askoren biktima.\nPobrezia, gatazka eta gerren ondorioz, pertsona asko etxerik gabe geratzen dira eta ez dute beste herrialde edo leku batzuetara joatea beste erremediorik, babes bila, etorkizun hobe baten bila. Ibilbide horretan, migratzaile eta errefuxiatu askok diskriminazioa, bazterkeria eta indarkeria jasaten dituzte, beren giza eskubideen eta duintasunaren aurkako urraketa argiak. Bereziki larriak dira emakume eta haurrek jasaten dituztenak.\nNBEak berak zera adierazi du: “Inoiz ezagututako garapen ekonomiko, baliabide teknologiko eta finantzario handienak dituen mundu batean, eskandalu moral hutsa da milioika pertsona halako pobrezia egoeran bizitzea”.\n• Mundu mailan, 783 milioi pertsona inguru daude muturreko pobrezia egoeran; egunean 1,9 dolar baino gutxiagorekin bizi dira. % 70a emakumeak dira.\n• Euskadiko datuak:\no Emakumeen pobrezia-tasa % 10ekoa da; gizonena, aldiz, % 4koa.\no 104.942 pertsona (herritarren % 4,9) bizi da pobrezia egoera larrian (541,27 eurotik behera daukate hilean bizitzeko).\no 399.643 pertsona (% 18,5) bizi da nolabaiteko pobrezia egoeran (811,90 eurotik behera daukate hilean bizitzeko).\nEuskadiko egoerak sistema errebisatu eta hobetu beharra eskatzen du. Errebisio horren funtsezko elementu bat diru-sarrerak bermatzeko eta gizarteratzeko errentaren ingurukoa da; izan ere, uste dugu Eusko Jaurlaritzak ez duela oraindik ere modu egokian bideratu.\n• Pobrezia eta bazterkeria arriskuan dauden biztanleen herenak ezin du sistema baliatu.\n• Beste heren batek bai, baina ezin du pobrezia egoera gainditu.\n• Gizarteratze-prozesua ez da ondo burutu.\n• Tramitazioa konplexuegia da herritar batzuentzat.\n• Gutxieneko diru-sarrera batzuk izateko eskubidea, hau da, duintasunez bizitzeko nahikoak.\n• Gizarteratzeko eta prestazioak jasotzeko eskubidea bermatzea; pertsona guztiek duintasunez bizi eta gizartean parte hartzeko aukera izan dezaten.\n• Sistema eraginkor eta irisgarria bermatzea.\nBaina, gainera, pobrezia eta bazterkeria desagerrarazteko, ez dira nahikoak erakunde mailako politikak; sufritzen ari diren pertsonei ahotsa eta parte hartzeko aukera eman behar zaie; pertsonak ardatz hartuta pentsatutako politikak behar ditugu. Horretarako, pobrezia eta bazterkeria egoeran dauden pertsonei ere hitza eman behar diegu. Erakunde publikoek konpromisoa har dezatela, urtero, pobrezia eta bazterkeria egoeran dauden pertsonen batzorde batekin elkartzeko.\nUnirse con las personas más excluidas para construir un mundo donde los derechos humanos y la dignidad sean universalmente respetados\nComo afirma la propia ONU: “En un mundo caracterizado por un nivel sin precedentes de desarrollo económico, medios tecnológicos y recursos financieros, es un escándalo moral que millones de personas vivan en la extrema pobreza»\no La tasa de pobreza en las mujeres es del 10% y de los hombres del 4%.\no 104.942 personas (el 4,9% de la población) vive en situación de pobreza grave, (tiene menos de 541,27 euros al mes para vivir).\no 399.643 personas (el 18,5%) vive en situación de pobreza relativa, (viven con menos de 811,90 euros al mes).\no 2.000 personas no tienen hogar\nque nadie, nunca más, se olvide de preguntar a las personas en situación de vulnerabilidad”\n2018-10-17, Bilbo. Pobreziaren Mundu Eguna dela eta, manifestazio.\n17-10-2018, Bilbao. Manifestación con motivo del Día Mundial de Pobreza.


Donostiako Giza Eskubideen Zinemaldiko gazte-epaimahaian parte hartzeko izen-ematea zabalik - Berriak - Gazteria\nDonostiako Giza Eskubideen Zinemaldiko gazte-epaimahaian parte hartzeko izen-ematea zabalik\nMartxoaren 31 arte egongo da zabalik deialdia, eta 18-30 urte bitarteko gazteek izena eman dezakezue\nGazte Epaimahaian kide izateko www.zinemaetagizaeskubideak.eus webgunean izena eman behar da. Epea martxoaren 31ra arte irekita dago. Apirilaren 1ean izena eman duten guztien artean zozketa egingo da gazte-epaimahaia osatzeko.\nAurreko urtetan bezala, Gazte Epaimahaian parte hartzeak aukera ematen du unibertsitateko ECTS kredituak jasotzeko. Era horretan, Gazte Epaimahaian parte hartuko duten Euskal Herriko Unibertsitateko (UPV/EHU), Mondragon Unibertsitateko Ikus-entzunezko gradukoek eta Deustuko Unibertsitateko ikasleek ECTS kredituak izango dituzte. Horretaz gain, epaimahaikide-lana egingo duten gazteei bi abonamendu emango zaizkie Donostiako Fantasiazko eta Beldurrezko Zinemaren 30. Asteko Victoria Eugenia Antzokiko saioetarako.\nInformazio gehiago: www.zinemaetagizaeskubideak.eus


Urtetik urterako inflazioa hamarren bat igo da otsailean, aurreratutako adierazlearen arabera. | Consumer\nUrtetik urterako inflazioa hamarren bat igo da otsailean, aurreratutako adierazlearen arabera.\nTasa %2,4 izan zen urtarrilean, 2006ko ekitaldiaren amaieran baino hiru hamarren gutxiago.\nOtsailean, urtetik urterako inflazioa %2,5ekoa izan zen, Kontsumoko Prezioen Indize Harmonizatuaren (IPCA) adierazle aurreratuaren arabera. Datu hori berretsiz gero, hamarren bat gehituko litzateke urtarrileko urte arteko tasarekiko.\nIPCAren adierazle aurreratuak Espainiako prezioek otsailean izan zuten bilakaeraren aurrerapena ematen du. Behin betiko datuak martxoaren 13an jakinaraziko dira.\nZenbatespen hori orientagarria baino ez da, eta, ondoren, Europako Erkidegoko Estatistika Bulegoari (Eurostat) balio dio EBko eta euroguneko inflazio-indizearen kalkuluan txertatzeko.\nEspainiako inflazio-tasa %2,4 izan zen urtarrilean, 2006ko ekitaldiaren amaieran baino hiru hamarren gutxiago. Gobernuak espero du ekitaldi honetan %2ra jaistea edo hirugarren hiruhilekora ehuneko horren azpitik egotea.\ninflación-eu otsaila precios-eu


Emakumeok ez gaude hedabideetako agendan – Emakumeen ikusgaitasuna hedabideetan\nEmakumeok ez gaude hedabideetako agendan\nPublished on maiatza 30, 2017 by arantzarengunea\n1963ean, Bernard C. Cohen-ek (The press and foreign policy) esan zuen: “Prentsak ez du arrakasta handia jendeari zer pentsatu behar duen esateko orduan, baina bai zertan pentsatu behar duen”.\nAgenda Setting delakoaren teorikoek azaltzen dutenez, hedabideek, gai batzuk lehenesten eta beste batzuk baztertzen dituzte, errealitatea azaltzen dutenean. Eta errealitate horren eta publiko orokorraren arteko bitartekariak direnez, baldintzatzen dute irakurle edo (ikus)entzuleek jasotzen duten informazioa, gertaera batzuk erakutsiz eta beste batzuk, ordea, ezkutatuz.\nIldo horretan, aditu askok (besteak beste: Gotzon Total,1995; Pastora Moreno, 2002; Consuelo Serrano, 2006 edo Paloma Abejón, 2013) tertulien garrantzia goraipatzen dute bitartekari lan hori egiteko orduan. Abejonen ustez, tertuliakideek eragin handia dute, komunikabideen agenda ezartzeko orduan, hedabide ezberdinetan errepikatzen dira, hurbilak eta sinesgarriak izaten dira eta, azken finean, errealitatea jaso eta interpretatzeko iritzi-lider bihurtzen direlako.\n2017ko martxoan Jaurlaritzak argitaraturiko Euskal Soziometroan, emakumeen aurkako indarkeria edo indakeria matxista 15. postuan zegoen EAEko biztanleen arazoen artean. Atzetik zeuden, familia eta lana bateratzea, ingurumena, azpiegiturak eta garraioak, gazteen arazoak, drogak eta balioen krisia…\nAzken sei hilabete hauetan, ikerketa talde honetatik, oso argi uzten ari gara zein den emakumeen presentzia EAEko hedabide publikoetan zein Hegoaldeko prentsa nagusian, parekidetasunik oso urrun da. Baina, iritzi-emale moduan emakumeen presentzia urria bada, zer esan emakumeok jasaten dugun indarkeria matxistaren arazoarena eztabaida horien gaitegian.\nAste honetan aztertzen ari gara, ea zertan hitz egiten den tertulietan. Astelehenean, maiatzak 29, asteburuan espainiar Estatuan hiru hilketa matxista gertatu eta gero, frogatu dugu ez dutela lekurik izan EITBko tertulia nagusietan. Soilik, eguerdian ETB2n ematen duen En Jake saioan, tertuliakide batek, emakume eta feminista, aipatzen du.\nBeste guztietan: Zorrotzako suteak eragindako heriotzen, EAren krisiaren eta euskal presoen inguruko albisteen ondoan, espainiar eresekiari egindako txistukada eta eurodiputatu baten twitterra, ustelkeria edo Catalunyako erreferendumaren azken atala izan dira hizpide (errefuxiatuak edo PSOEren egoera ere eztabaidagai izan dira, bigarren maila batean).\nAlbistearen larritasunak, hurbiltasunak edo interes orokorrak justifikatzen dute, adibidez, eresekiaren inguruan izandako polemika edo ustelkeriari emandako lehentasuna emakumeon indarkeriaren gainetik? Ez da izango —tamalez— errepikatzen den albistea izateagatik interesa galdu duela, ezta?\nEmakumeok -populazioaren erdia— pairatzen dugun indarkeria ez da interes orokorreko ezta guztion intereseko albistetzat jotzen hedabideetan, eta ez dago haien agendetan. Hilketa matxistak, indarkeria horren ondorio lazgarrienak, ekidin izan ez liratekeen tragediatzat azaltzen dira gertakarien ataletan (bereziki gure mugetatik kanpo gertatzen direnean), inork —hedabide hegemonikoetatik— horren inguruan gogoeta hedatu nahi barik. Izan ere, “esaten ez dena ez baita izaten”.\nOso ondo jaso du gaur Tasiok Garan duen tiran:\n(Tasio, Gara egunkarian 2017-05-30)\nCategories agenda setting•Tags agenda setting,indarkeria matxista,iritzi\nAurrekoa Jaitsi da emakumeen presentzia EITBko irrati-tertulietan\nHurrengoa Emakumeak baztertuta ETB2ko arratsaldeetako tertulietan


Dispepsia hitza erromatar eta grekoek “digestio txarra” adierazteko baliatzen zuten; egun, berriz, sabelaldean indigestioaren antzeko min eta molestiak sortzen dituen gaitza bataiatu dugu horrela. Baliteke inoiz berez azaldu eta desagertzea baina batzuetan luzatu egiten da gaitza eta molestia, iraun egiten du, maiz errepikatzen da eta, berez osasun arazo larria ez bada ere, bizi kalitate eta ongizatea eragotzi egiten digu, hein batean edo bestean. Sendagilearen ikuspegitik, gaitz horren definizio zehatzak dioenaren arabera, hainbat azterketa epidemiologikok erakusten dutenez, Mendebaldeko populazioaren %20k nozitzen duten gaixotasuna da (batez ere, 40 urtetik gorako gizonezko zein emakumeek).\nEgun, Erroman 1999, urtean eginiko Gastroenterologiako Kongresuan finkaturiko irizpideen arabera, sabelaren goi eta erdi aldean hautematen den min edo molestiatzat definitzen da dispepsia. Jatorria kontuan izaki, bi motako dispepsiak daude: organikoa eta funtzionala. Organikoan, sintomak sortaraz ditzakeen dudagabeko klausula identifikatua dago: gastritisa, urdaileko ultzera, errefluxu gastroesofagikoa, botikak hartzea, kolon narritagarria, etc. Funtzionalean, berriz, sintomatologia justifika dezakeen gaixotasun organikorik ez da ageri, dena normala da, dispeptikoak agertzen dituen sintomak izan ezik. Dispepsia funtzionala lehen asistentziako kontsultetan arazo ohikoenetako bat da, bisita guztien %3 – %5en zergatia baita. Egun gutxi batzuk baizik irauten ez duen ustekabeko dispepsiarekin ez nahastearren, hainbat irizpide diagnostiko finkatu dira:\nSintomek, gutxienez, azkeneko hamabi hilabeteetan hamabi aste iraun izan dute (ez, nahitaez, jarraian).\nDispepsiaren -hots, sabelaren goi eta erdialdean mina edo molestia- presentzia etengabea da edo tartekakoa.\nSintomatologia esplika dezaketen gaixotasun organikorik ez izatea.\nDispepsia funtzionalaren zergatiak oraino ondo identifikatuak ez daudelarik, mekanismoak bat baino gehiago izan daitezkeela uste dute adituek:\nMugikortasun gastroduodenalaren trastornoak. Dispepsia kasuen erdian funtsezko elementua omen da hau. Mugimendu peristaltikoak desordenez agertzen dira edo, bestela, urdailaren huste mantsoa gertatzen da.\nSekrezio gastrikoaren trastornoa. Halaz ere, azterketa gehienetan adituek ez dute horrelakorik hauteman paziente dispeptikoengan.\nTrastorno psikosomatikoak. Estres egoerak eta sintomak areagotzearen arteko lotura hauteman izan da. Adituek uste dutenez, katekolaminak eta opioide endogenoak (beta-endorfinak, alegia, estres, itolarri eta tentsio egoeretan jazotzen dena) ugaltzeak urdailaren mugikortasuna eragotzi egiten du.\nEra berean, gaitzaren erruduna urdaileko ultzera eta gastritisa sortarazten duen Helicobacter pylori izeneko bakterioa izan zitekeela duda egin izan dute zientzialariek baina, paziente dispeptiko batzuen urdailean mikroorganismo hori hauteman izan den arren, bertatik desagerrarazteak ez die ekarri sintomen hobekuntza nabarmenik.\nEra kliniko askotakoak izan daitezke baina, dispepsiak duen bereizgarri nagusia sabelaren goialdeko edo esternoiaren atzeko min edo molestia da, eskuarki goizean goiz hasten dena, pazientea ohetik jaikitzen denean eta, batzuetan, inongo tratamendurekin arintzen ez dena. Asetasun eta sabelalde betearen sentsazioa ere sumatzen da janarien ondotik, harik eta larriago otordu gantzatsuen ostean. Dispeptikoak “bihotzerrea” sentitzen du maiz eta, horrekin batera, ez da kontu bakana goizean goragaleak nozitzea (txahala bota edo oka aritu arren, bat ere arintzen ez dena). Jateko gogoa bera ere galtzen dute paziente askok.\nDispeptiko guztiek, baina, ez dituzte sintoma berberak: batzuek gauez nozitzen duten mina zerbait janez suntsitu egiten da, urdaileko ultzeraren kasuetan bezalaxe; beste batzuek, ordea, sabel betearen sentsazioa, korrok edo aupatsak, eta degluzio-mugimendu errepikakorrak dituzte kezka, aerofagia nozitzen dutenen antzera. Beste zenbaitek oraino esternoiaren atzealdean izaten dituzte molestiak, bihoztzarrak, bularrean korapiloa izateko sentsazioa: errefluxu gastroesofagikoan gertatzen den modura, alegia.\nDispepsia funtzionala bestelako kausen eliminazioz diagnostikatzen da. Dispepsiaren sortarazle izan daitezkeen patologia organikoak (ultzera, gastritisa, errefluxu gastroesofagikoa, etc.) asko izan daitezkeen arren, fidagarritasun handiko diagnostikoa egin daiteke historia kliniko ona osatu ondoren, azterketa erradiologiko edo endoskopikoen bitartez, diagnostikatutakoa egiaztatuz.\nDiagnostikoa finkaturik, kausa ezezagunak dituen gaitzari tratamendua xedatzeko unean zailtasunak agertzen dira. Argi dezagun bidenabar paziente askok ez dutela botikazko inolako tratamendurik egin behar eta, gainera, gaitz horren kontrako berariazko terapiarik ez dagoela. Errealitate hori, ordea, ez dute onartzen dispeptiko askok, “hor barruan zerbait egongo” delakoan baitaude. Terapia ona izaten da molestien jatorria luze-zabal eta xehekapen osoz pazienteari azaltzea eta gaixotasunaren pronostiko egokia egitea, adibidez. Zenbaitetan tratamenduak pazienteei pazientzia galarazteko modukoak izaten dira, oso litekeena baita, hartutako neurri guztiak eta agindutako botika denak hartuta ere, molestien arintzerik ia ez hautematea. Halaz ere, gaitza erabat sendatzea eragingo ez badute ere, eraginkorrak gerta daitezkeen hainbat aholku ematea komeni izaten da beti.\nDispepsia funtzionala duten paziententzako jarraibideren bat:\nEz kontsumitu tabakorik, alkoholik, ezta botika antiinflamatoriorik, hauek gehien-gehienetan urdail eta hesteetako mukosak narritatu egiten dituztelako.\nKafea bera ere ez dute onartzen dispeptiko guztiek.\nEz kontsumitu txiklerik, airea irents baitaiteke horrelakoak hausnarrean ibiltzean (aerofagia).\nPoliki jatea, jana ondo murtxikatzea eta janarietan likido gutxi hartzea, elikagaien prozedura gastrikoak lagundu eta digestioa errazteko. Funtsezkoa da mahaira presarik gabe esertzea, patxadan gosaldu, bazkaldu eta afaltzeko behar beste denbora hartzea eta estres egoerei saihets egitea; janarien aurretik eta ondoren ez da ariketa fisikorik egin behar.\nGutxi eta maiz jatea urdaila hustearen mesedetakoa da.\nEz kontsumitu koipe edo gantz ugariko elikagaiak, minegiak, espezia asko eta zuntz ugariegi daukaten elikagaiak.\nSintomatologia areagotu egin daiteke estres edo tentsio egoeretan.\nDispepsia, gainera, antsietatea, neurosiak, hipokondria edota nortasun-trastornoak nozitzen dituzten pertsonengan maizago agertzen denez, laguntzeko psikoterapia neurri egokia izan daiteke.\nBelar infusioak lagungarri gertatzen dira batzuetan: aingeru-belarra, boldoa, berbena limoi-usaina, kamamila, milorria, menda, mendafina, erregaliza… Hamaika daude, horretarako egokiak.\nBotiken bidezko tratamenduak, berriz, norberaren araberakoa izan behar du, pazientearengan agertutako sintomatologia nagusia aintzat jota: kasu batzuetan aproposa izango da digestio-hodian zehar elikadura-boloaren trantsitua hobetzen duten botika prozinetikoak hartzea; beste hainbatetan, antiazidoak edo mukosa-babesleak.


ikasbil.eus: Dokuteka: Txinan ere ezkontzak gutxitzen\nArazo horien berri ematen du audio honetan Juanjo San Miguel Euskadi Irratiko kazetariak. Itxura batera, mendebaldeak dituen arazoak ere azkar eta uste baino indar handiagoz ari zaizkie heltzen txinatarrei.\nKAZETARIA. Txinako gizarteak azken urteetan aurrerapauso azkarrak eta handiak eman ditu, batez ere ekonomiaren hazkundearen ondorioz, baina aurrerapenak arazoak ere ekarri ditu. Orain jende gutxiago ezkontzen da eta haur gutxiago jaiotzen dira.\nJUANJO SAN MIGUEL KAZETARIA. Txinako agintariek kezka azaldu dute gero eta bikote gutxiago ezkontzen delako. Aurtengo lehen hiru hilabeteetan 3 milioi bikote ezkondu dira Txinan, iaz baino % 6 gutxiago eta orain dela 5 urte baino % 30 gutxiago. Jendea gutxiago ezkontzen da, batez ere hirietan, eta horren ondorioz haur gutxiago dituzte. Horregatik orain dela bi urte seme-alaba bakarraren politika bertan behera utzi behar izan zuten. Baina, hala ere, gero eta gutxiago ezkontzen dira eta gero eta haur gutxiago dute. Eta guzti hau gertatzen ari da munduko beste edozein lekutan bizi dituzten egoera bertsuak bizi dituztelako Txinan: gazteek berandu arte ikasi behar izaten dute, etxebizitzak lortzeko arazoak dituzte eta gero eta zailtasun handiagoak dituzte ohiko bizimodura egiteko. Baina beste arrazoi batzuk ere badira. Txinan ere askatasun handiagoa nahi dute gazteek eta indibidualismoak indar handia hartu du, berez herrialde komunista den honetan. Alderdi Komunistak arazoa aztertu du eta bideak jarri nahi ditu gazteek elkar ezagutu eta bikoteak sor daitezen. Besteak beste, Interneten bidez.\nJendea gutxiago ezkontzeak ondorio asko ditu. Alde batetik, gizartearen antolaketa mota bat kolokan jar litekeela. Bestetik, haur gutxiago jaiotzeak dakar gizarte txinatarra oso azkar zahartzen ari dela. Gaur egun txinatarren % 10ek ditu 65 urte baino gehiago. Orain dela 10 urte ez zen % 8ra iristen.\nTxinako ekonomia azkar eta indar handiz hazi da. Itxuraz, mendebaldeak dituen arazoak ere azkar eta uste baino indar handiagoz iritsi zaizkie.\nTxinan gaizki ikusia dago ezkongabea izatea\nB2 B1 Dokuteka\nEmakume belaunaldi berri bat tabuak apurtzen hasi da Txinan


Entrenamendu Mentala: Jaiotza berria\n(1go bizitza berrirako desio dituzun programak zehaztu).\n(IZENA jartzen duenean, ariketaren onurak jaso nahi dituenaren izenaz ari gara)\nAldatu nahi duzun sentimendua ekarri. Bikain sentitu zaren unea ekarri.\nDenboraren arrastoan errekurtsoa bidali, iraganetik etorkizunera, iraganetik orainera.\nDolua egin. Aurreko askatu, dolu osoa eginaz.\nMin egin zizun IZENA ekarri. Zehaztu IZENA hau: ez maitatua, ez desiratua, baztertua, ausentea, …\nEsan beharrak esan, haren lekuan jarri.\nProiekto zaharra askatu, zure proiektoa erreklamatu.\nLotura sinbolikorik dagoen ikusi, hala badago askatu.\nZoriontsua izateko behar duena eskaini, (kutxan errekurtsoa). Globoz bete eta askatu. Kontzientzia osoari eskaini, berak jakingo du hobekien egongo den lekuan jartzen.\nJaiotza berria: (bizitza berrirako desio dituzun programak zehaztu).\nPrograma (pertsona bakoitzak bere nahiak eta desioak jarriko ditu): IZENA berria zara. Bizi berria daukazu zai. Aukeratu bizitza berri honetan zu lagunduko zaituzten programak: (PROGRAMA) desiratua zara, maitatua zara, babestua zara, jainkoaren seme-alaba bezala onartua zara, zure duintasuna errespetatzen duzu, zure duintasuna defendatzen duzu, koketoa-koketa zara, apaintzen zara, liraina-oso liraina zara, ausarta zara, zure doblearekin harreman bikaina daukazu, bikain komunikatzen zarete, zure buruan sinisten duzu, e.a. (zehaztu).\nObulua aukeratu. Espermatozoidearekin elkartzen dela sentitu. Bizitza berria hastera doa. Bizitza berri honetan lagunduko zaituen jakituri espirituala jasotzeko garaia da: argi zuri dizdiratsu honekin bete zaitez. Argi dizdiratsu honek zure jaiotze berriaren informazio guztia dakar: (PROGRAMA ERREPIKATU).\nLikido amniotikoan maitasun dantzan, argi dizdiratsuan murgildurik, informazio berria zure izate osoan txertatzen dela sentitu, barneratu,… IZENA berria sortzen ari da: IZEN ABIZENAK, ausarta, bere barrua entzuten dakiena eta kasu egiten diona. (PROGRAMA egokitu) Bere burua maite duena, desiratua sentitzen dena, bere burua babesten duena, bere duintasuna errespetatu eta defendatzen duena, ausarta dena, bere buruan sinesten duena, doblearekin harreman bikaina duena,…\nBizitza berria bizitzen hasteko prest dagoen gorputza sortzen doan bitartean, argi dizdiratsuaren laguntzaz programa berri hauek denak txertatzen dira zure ADNan, zure muinetan, zure gorputz atal guztietan. Sentitu barru barruan daramazun informazio berri hau, bizitza berria ausardiaz bizitzen lagunduko dizun informazio berri hau. Informazio hau bihurtu zaitez, argi dizdiratsua bihurtu zaitez. (DENBORA).\nJaiotzeko unea iritsi da. Ausardiaz beteta, bizi pozez eta maitasuna eskaini eta jasotzeko irrikaz beteta, jaso ezazu IZENA berriaren, zure zai gauden guzti guztien ongi etorria. IZENA, polittena, ongi etorria bizitza berri honetara!!!\nArgi dizdiratsu dizdiratsua zara, (PROGRAMA ERREPIKATU) desiratua zara, maitatua zara, babestua zara, jainkoaren seme-alaba bezala onartua zara, zure duintasuna errespetatzen duzu, zure duintasuna defendatzen duzu, koketoa-koketa zara, apaintzen zara, liraina-oso liraina zara, ausarta zara, zure doblearekin harreman bikaina daukazu, bikain komunikatzen zarete, zure buruan sinisten duzu, e.a. (zehaztu).


GKSk mugimendu sozialistaren aurkako kriminalizazioa salatu du | Politika | Berria\nEuskal Herriko Gazte Sozialisten Topaguneko une bat, joan den astean, Altsasun (Nafarroa). Jagoba Manterola / Foku Tamaina handiagoan ikusi\n2021eko urriak 19 13:13\nAsteburuan zeresana eman zuen El Mundo egunkariaren Crónica gehigarrian argitaratutako Kume berrien deialdi handia (La gran convocatoria de los nuevos cachorros, gazteleraz) erreportajeak. Hark hizpide zuen Gazte Koordinakunde Sozialistak urriaren 8tik 12ra Altsasun (Nafarroa) antolatu zuen Euskal Herriko Gazte Sozialisten Topagunea, eta izen-abizenekin, argazkiekin eta deskribapenekin ageri ziren mugimendu sozialistako hainbat kide. Leyre Iglesias kazetariak zuzenean lotu zituen haiek ETArekin eta kale borrokarekin.\nGaur, GKSk salatu du eurak seinalatzea zuela helburu erreportajeak: «Mugimendu sozialistako kideen erretratuekin artikulu bat atera izana, oligarkiaren zerbitzura dagoen egunkari baten bitartez egin den maniobra politiko-polizial bat dela ulertzen dugu». Gehitu dute ez dela kasualitatea Altsasuko «indar erakustaldiaren ondoren» argitaratu izana.\nAsteburuan dozenaka lagunek gaitzetsi zuten mugimendu sozialistaren aurkako erasoa, eta haietako askok jo zuten «euskal gazteriaren aurkako erasotzat». GKSren arabera, ordea, ez da hori soilik izan: «Proletariotzaren antolakuntza independenteari eman zaion abisua eta egin zaion mehatxua da». Esan duenez, «Espainiako eta Europako enpresari handiak, mafiosoak eta bankariak zerbaiten beldur badira eta zerbait ia ezerezean uztea lortu badute, hori antolakuntza komunista da». Horregatik, azpimarratu du ez dela nahikoa «oinarri sozialdemokratak erakusten duen sumindura isolatu hutsa».\nGazte antolakundearen iritziz, beharrezkoa da «askatasun politikoak defendatzeko oinarri sendo bat eraikitzeko antolakuntza lana, eta hori proletariotza osoaren zeregina da». Azkenik, «sozialismoarekin duen konpromisoa» berretsi du GKSk, baita «klase eta zapalkuntzarik gabeko gizarte demokratikoa» eraikitzekoa ere.


Pablo Iglesiasek balizko koalizio gobernu batean ministro izateko asmoari uko egin ostean, akordioa lortzeko "aukera bat" zabaltzen dela nabarmendu du Adriana Lastrak.\nAdriana Lastra, PSOEko bozeramailea. Argazkia: EFE\nIglesiasek atzera egin ondoren, Podemos PSOErekin biltzearen zain dago\nPSOEk atea ireki dio Irene Montero balizko koalizio gobernu batean sartzeari\nPodemoseko kideen % 70ek PSOErekin koalizio gobernua osatzea babestu dute\nPSOEk eta Podemosek ez dute akordiorik lortu Errioxan Gobernua osatzeko\nAdriana Lastra PSOEk Diputatuen Kongresuan duen bozeramailea ziur da PSOEk eta Unidas Podemosek akordioa lortuko dutela uztailaren 22an Pedro Sanchez Espainiako Gobernuko presidente izendatzeko, Pablo Iglesias Unidas Podemoseko buruzagiak bi alderdien arteko balizko koalizio gobernu batean ministro izateko asmoari uko egin ondoren.\nKazetarien aurrean egindako agerraldian, Lastrak nabarmendu du Iglesiasek hartutako erabakiaren ostean "guztiok espero genuen aukera bat" zabaltzen dela akordioa lortzeko.\nDena dela, inbestidura saiorako oraindik 48 ordu falta direla gogora ekarri du PSOEko bozeramaileak, eta oraindik bi aldeek "gauza askori buruz" hitz egin behar dutela esan du; PSOEren eta Unidas Podemosen arteko balizko koalizio gobernuari aipamen eginez.\n“Apirilaren 28an, gobernu aurrerakoi baten alde bozkatu zuten milioika herritarrei erantzun bat emango dien akordioa lortuko dugula ziur gara”, azpimarratu du Lastrak.\nIldo horretatik, sozialisten jarrera ez dela aldatu ziurtatu du PSOEren bozeramaileak, baina “programari buruz, erreformen inguruan eta Podemosek Espainiako Gobernuan izango lukeen esku-hartzeaz” hitz egiteko prest agertu da.\nHalaber, Sanchezen inbestidura ahalbidetzeko PSOEk lortu ditzakeen akordioei dagokienez, sozialistek 12 hilabete hauetan egindako lana nabarmendu du Lastrak, eta aurrekontuen inguruan ere akordioa lortzeko gai direla esan du, “eskuineko alderdiek eta independentistek kontuak onartu ez bazituzten ere”.\nGauzak horrela, oraindik programaren inguruan hitz egitea falta zaiela azaldu du, baina negoziatzen jarraitzeko “diskrezioa eta leialtasuna” beharrezkoak direla azpimarratu du.


«ETAk bere erantzukizun propioa du baina Estatuak ez zuen beste biderik eman» | erritarrak | GAUR8 - mila leiho zabalik\n«Eman zesarri zesarrena» liburuaren egilea\nIndarkeriaren kontakizunaz bere azken liburuan bildutako gogoetak partekatu eta egungo egoerari begiratu dio Bikilak, Estatuarekin talkak jarraitzen duelako.\n«Faxismoari aurre egiteko armada sortu zuen Eusko Jaurlaritzak, eta 30 urte beranduago ETA sortu zen. PNVkoek euren buruei galde diezaietela zergatik egon ziren EGIko gazte batzuk bonbak jartzen»\n«Bistakoa da Estatuak ez zuela negoziaziorik nahi. Estatuari hobeto zetorkion borroka, hildakoak, hondamen ekonomikoak jarraitzea ETArekin tratu batera heltzea baino»\n«Zilegi ikusten ditut autodefentsarako modu berriak. Gaur egun Estatuaren biolentziaren aurreko erantzuna intsumisio zibila izan behar da eta horretan finkatu behar gara, modu herrikoian eta era baketsuan»\nHemen, errelatoaren inguruko bataila horretan, intentzio politiko, ideologikoa dago, hori bistan da. Cid Campeadorrekin gertatu zen bezala, hil eta gero oraindik haren izena erabili zen musulmanen kontra borrokatzeko. ETAren inguruko bataila horretan, Estatuak garaipen polizial-militarra ez ezik, ideologikoa ere lortu nahi du, alegia, ETAren atzean egon ziren helburu estrategiko haiek: independentzia, sozialismoa, demokrazian sakontzea... zulo beretik botatzea. Berarentzat oso inportantea da esatea: ETA erakunde terrorista bat zen eta demokraziak terrorismoari irabazi zion. Horrekin, zer esan nahi dute? Alde batetik, Espainiaren Estatua eta bere Konstituzioa sakratuak direla. Ez nago ados tesi horrekin, uste dudalako Espainiako demokrazia ez dela benetako demokrazia bat.\nGainera, ETAren borrokaren aitzakiarekin demokrazia murrizketa handia izan da: Alderdien Legea, Terrorismoren Legea, Mozal Legea... Hori ez da bakarrik Espainian gertatzen, Amerikan ere gertatu zen jihadisten kontrako borroka horretan.... ETAren kontrako borrokan giza eskubideak zanpatu dira, torturatu egin da, gerra zikina egon da, ustelkeria, funts erreserbatuak... Terrorismoaren kontrako borrokaren aitzakiarekin demokraziak asko galdu du askatasun formal eta errealitatezkoaren aldetik.\nMozal Legea, lotsagarria da, hori ezabatzeko Parlamentuan gehiengo bat izanik... eta ez dute ezabatu. Hor beste arazo bat dago. Eskuinak di-da batean jartzen ditu bere legeak indarrean. Ezker erreformista –eta ez nago erreformaren kontra, gauza bat da erreformismoa eta beste gauza bat erreforma– gobernura iristen denean badu mila aitzakia edozein lege atzera ez bueltatzeko. Ezin da onartu, ez dut ulertzen nola Mozal Legea ez den oraindik ezabatu.\nGazteriaren protestetan, langileenetan... Ertzaintzaren indarkeriaz zer irakurketa egiten duzu?\nEstatutik, Jaurlaritzatik edo Generalitatetik, askotan kapitalaren, boterearen eta patronalaren aldeko jarrerak bultzatzen dira, eta Ertzaintza hori betetzera joaten da, horrek zer suposatzen du? Horren kontra dagoen jendea zigortzea. Ikusi ditugu, Kukutzan, AHTren aurkakoetan badakit zelako jipoiak jasaten genituen... Aipamen bat, Deustuko Unibertsitatean azterketa bat egin dute, non Ertzaintzaren eta familien inguruko jazarpena esplikatzen duten, eta horren barruan esaten dute une batzuetan oso isolatuta egon zirela. Bistan da hori ez dela izan bakarrik ETAren presioagatik, segur aski ETAren aldetik familia horiek izan zuten presio bat, baina beste kontu bat da beste jende baten artean ere bazuten arazoa.\nBeste aldetik, Ajuria Enearen garaian esaten zigutenean biolentziarik gabe dena posible dela, hori desmuntatzen da. Biolentziarik gabe dena ez da posible Estatuak erabakitzen baldin badu hori ez dela zilegi, eta tematzen baldin bazara... Horren aurrean batzuek pentsatu dezakete modu baketsuan ezin bada modu biolentoan erantzun behar dela, baina hori konklusio estrategiko bat da. Estatuaren biolentziaren kontra mugitu egin behar da, talka egin behar da, baina hori modu herrikoian egin behar da, era baketsuan eta intsumisoan; eta horren inguruan etortzen baldin badira astintzera eta sortzen baldin badira autodefentsarako modu berriak, horren inguruan nik zilegi ikusten dut eztabaidatzea eta ikustea. Gaur egun Estatuaren biolentziaren aurreko erantzuna intsumisio zibila izan behar da, eta horretan finkatu behar gara.


Adostasunak ez du arrakasta lortuko | Martech Zone\nAdostasunak ez du arrakasta lortuko\nOsteguna, maiatza 1, 2008 Igandea, Iraila 30, 2012 Douglas Karr\nNire lanetako batean izan nuen argudio sutsuenetako bat denek nahi zutena jarraitzeari utzi eta berritzen hastea zen. Kontua da hurrengoa big gauza gabe sortuko da edonork eskatzen.\nEstrategia mundu guztia pozik edukitzea bada, hurrengo salmenta egin nahian dituzun baliabide guztiak xahutuko dituzu, lehiari eutsiko diozu, eskatutako eginbideak gehituko dizkizute edo, besterik gabe, garrasi handieneko bezeroei aldaketak egingo dizkiezu. Zeure burua lan egitera zoaz.\nAzken politikekin paralelismo batzuk egin nitzake, baina hori aspergarria da. Ikus dezagun American Idol, non presidentetzarako hauteskundeetan baino jende gehiagok bozkatzen duen, hala ere. Nola alderatzen dira salmentak American Idolen botoekin?\n7 milioi ale\nSome Hearts, Carrie Underwood (irabazlea, 4. denboraldia)\n6 milioi ale\nBreakaway, Kelly Clarkson (irabazlea, 1. denboraldia)\n3 milioi ale\nDaughtry, Chris Daughtry (4. postua, 5. denboraldia)\n2 milioi ale\nEskerrik asko, Kelly Clarkson\nMeasure of a Man, Clay Aiken (bigarren txapelduna, 2. denboraldia)\n1 milioi ale\nSoulful, Ruben Studdard (irabazlea, 2. denboraldia)\nGabon zoriontsuak maitasunarekin, Clay Aiken\nFree Yourself, Fantasia (irabazlea, 3. denboraldia)\nNire abendua, Kelly Clarkson\nTaylor Hicks, Taylor Hicks (irabazlea, 5. denboraldia)\nAingeru bat behar dut, Ruben Studdard\nJosh Gracin, Josh Gracin (4. postua, 2. denboraldia)\nThe Real Thing, Bo Bice (bigarren txapelduna, 4. denboraldia)\nMila modu desberdin, Clay Aiken\nSmall-Town Girl, Kellie Pickler (6. postua, 5. denboraldia)\nElliott Yamin, Elliott Yamin (3. postua, 5. denboraldia)\nSei denboraldi eta 30 milioi + album geroago, interesgarria da irabazle (eta galtzaile) batzuk nortzuk diren ikustea. Carrie Underwood eta Kelly Clarkson kontuak dira baino gehiago salmenta orokorren erdia.\nArrakastatsua al da hori? 6 urtetan 2 "produktuk" salmenta osoaren erdia egin zuten. Eta "produktu" horietako bat bakarrik izan zen benetan arrakasta. (Kelley Clarkson, lehen idola izan zenetik.) Ez naiz estatistikaria, baina botoak, urteak eta disko salmentak azalduko banu ... Ez nago ziur Six Sigma arrakastaren ideiarekin bat egiten duenik.\nAmerican Idol musikako talentuen bilaketa baino telebista saio askoz hobea da. Ikusten dituzun salmentak ikuskizunaren ospeari esker dira. Emanaldirik EZ emanda, ez nago ziur talentu batek sekula salduko zuenik adina disko.\nHain alferra zara\nGaur goizean elkarrizketa bat ikusi dut non Carly Simon kontsolatu zuen Brooke White-k bart bota zuenean. Carlyk egiten ari dena egiten jarraitzeko esan zion. Carlyk esan zuen Brooke-ren arrakastaren bertsioa inoiz entzun zuen onena zela.\nCarlyren aholkua hauxe zen (parafraseatua):\nAmerican Idol-en irabazlea ez da onena edo bakarra, ezagunena da.\nDuten talentua itxura guztiak ematen ditu eta berdin jokatzen du (Daughtryk ez zuen batere fakturarekin bat egiten!), Baina talentu paregabea hor dago. Bizitza osoan iraungo duten artista horiek dira - besteak ziurrenik fokuetatik desagertuko dira (batzuk jada!).\nNola egingo luke Bob Dylanek American Idol? David Bowie? Sting? Ez nago ziur haietako inork lehen itzulia egingo zuenik. Beraien indibidualtasunak bultzatu ditu, ez kamera itxura ona izateko eta segundo batzuetan nota altu bat lortzeko gaitasuna. Ez diot Idol-eko talentuari tiro merkeak egiten - talentu izugarria duten pertsonak dira eta handiak izateko aukera merezi dute. Ez dut talentua kolpatzen. American Idols urtez urte abian jartzea suposatzen duen prozesua jotzen ari naiz.\nAmerican Idol errentagarria da enpresa orokor gisa. Telebista saioa hainbat urtez egiten ari den lan onenetarikoa da. Bultzada, prentsa, audientzia tamaina eta abar horrekin guztiarekin, Idol-ek JABEA izan beharko luke Iragarkien zerrendak. Baina Idolen diskoen salmentek behera egiten jarraitzen dute. Zergatik? Urtetik urtera adostasuna erabiltzen ari direlako irabazlea aurkitzeko.\nTags: orria kargatzeko denborakargatzeko denborasare sozialetako gertaeraweb abiadura\nMaiatza 1, 2008 8 at: 52 PM\nMezu interesgarria. Uste dut jende gehienak hobe duela eredu arrakastatsua kopiatzea eta arrakastatsua izatea. Dylanen arrakasta izateko, bakarra, talentua eta zortea izan behar duzu. Inoiz ez da oso gutxi gertatuko.\nNoski ez dakizula inoiz, agian ni naiz. 😉\nMaiatza 2, 2008 12 at: 23 PM\nJendea eredu arrakastatsu bat kopiatzen "seguruagoa" dela uste dut, baina ez nago ziur hobeto daudela. Eredua izan ondoren, bigarren edo hirugarren edo seigarren bat eskaintzeko arrazoi sendoa izan behar duzu. Nire buruari galdetzen diot ea American Idolek ez ote lukeen hobeto egingo urte batean herrialde bertsio bat edukitzeagatik, rock bertsio bat bestea izateagatik, hiphop bat beste batengatik ... Ez dut uste urtero eredu bera emateak negozioa sostengatuko duenik - behin betiko ez da erregistro iraunkorra salmentak.\nEskerrik asko iruzkinak egiteagatik - eztabaida merezi du!\nMaiatza 1, 2008 11 at: 30 PM\nBeno, bizitza osorako beharrezkoa den bakarra bada, orduan Taylor Hicks ikusiko dugu luzaroan. Nork daki inoiz hain handia izango den, baina hor kanpoan egongo da. Eta gutako askok izugarri gustatzen zaigu. Inoiz ikusi dudanaren ezberdina da. Maite bere ahotsa.\nBrookes ahotsa ere gustatzen zaidana da.\nMaiatza 2, 2008 7 at: 47 AM\nDibertigarria bart nire emazteari esan nion biek American Idol-ek ez duela superstar handirik sortu pare bat denboralditan. Carrie Underwood izan zen azkena (eta Simon inoiz ikusi zuen idolo ezagunena izango zela). American Idol ikusle gehienei erronka botatzen diet American Idol-eko irabazleak izendatzeko (ordenan). Ospea da ... garai hartan. Adibidez, nork irabazi zuen Super Bowl duela hiru urte? Noiz arte pentsatu behar zenuen horretaz?\nLotsagabeko entxufearen abisua: American Idol gaiari buruz ari garen bitartean, barre algararik egin nahi baduzu, begiratu gune hau nire laguna eta ni duela astebete hasi ginen. Lehiakide guztiek jarraitu beharko lituzketen arauei buruzko blog laburra da *. http://ouridolrules.wordpress.com.\nMaiatza 2, 2008 12 at: 30 PM\nGure Idol Arauak barregarriak dira. Nirea honakoa litzateke: "Egin aitzurketa Simonengan. Jendeak bozkatuko du aztoratuta eta zokoratuta ikusteko ". Lehenengo Simonizazioaren ondoren egitea beranduegi da.\nBeste iruzkinekin ere arrazoi duzu. Simon zuzena zen re: Carrie; hala ere, gehituko nuke bere ospearen zati handi bat bere edertasun izugarriak eragiten duela, ez ahots talentuak soilik. Ez nago ziur bideoaren adina baino lehen Billboard 100 bat izango zenik.\nMaiatza 2, 2008 1 at: 39 PM\nZalantzarik gabe, Dylanen arrakasta abeslari bikaina zelako edo delako izan zen. 🙂\nMaiatza 3, 2008 11 at: 03 AM\nLehen urtea igarota, ez dago ezer berritzailerik American Idol-en inguruan. Niri dagokidanez, ikuskizunean parte hartzeko hautatu duten jendea irabazlea da. Telebistan nabaritu eta izena ematen dute!


Zer abestuko ote dute biharko ikastoletan? | herria | GAUR8 - mila leiho zabalik\nHasier Arraiz epaitegira eraman dute. Bere burua ere ukatu behar du ezker abertzaleak; Adolfo Suarez, Juan Carlos I.a, Martin Villa eta enparauak eredugarri izan zirela ontzat eman behar izateraino, antza\nEustakio Mendizabal “Txikia”ren omenez eta ETAko buruzagi Candido Saseta 36ko gudarien buruarekin parekatuz, Telesforo Monzonek idatzitako kantak dioen moduan, «gure haurrek biharko ikastoletan heien izenak abestu»ko ote dituzten ez dakigu. Kasik segurutzat jo daiteke, ordea, gaur egun hainbatek inposatu nahi duen beste «relato» bat eta bakar hori ez dela izango hamarkada batzuen buruko Historiako liburuek jasoko dutena. Euskal Herrian izandako arazoa ETAra mugatzen dela eta erakunde horren motibazioen atzean gutxi batzuen berezko gaiztakeria baizik ez dagoela dioen mezuak ez du ez hanka ez buru. Ezingo dute, saiatuta ere, oinarri-oinarrian arazo politiko bat dagoela ezkutatu, ez frankismoaren errepresioak berriro ere arazo hori eztandarazi zuela, ezta frankismoaren eraldaketarako erreforma okerrak gatazka betikotu eta gaiztotu zuela ere. Nola justifikatuko ote dute Xabier Arzalluzek ETAri buruz «ez dira Tempranilloaren banda» esan izana edo EAJren buruak Argala eta Txomini eginiko errekonozimendua? Nola ezkutatuko dituzte De Gaullek Frantzia naziez askatzen laguntzeagatik kondekoratu zuen Ordoki komandanteak ETAko militanteen kontra Parisen izandako epaiketetan botatako hitzak? Ez, gezurraren tamaina handiegia da. Faltsukeria petralegia da. Azken bost hamarkadatan Euskal Herrian gertatutakoaren azterketak beste sakontasun eta seriotasun bat behar du, biharko ikastoletan faltseria ikas ez dezaten.\nBaina, aitortu dutenez, Espainiako agintariek ditxosozko «relato»aren bataila irabazi nahi dute. Eta horretarako frankismoaren ondotik haustura demokratikoaren alde egindako hautua ere kriminalizatu nahi izan dute. Horregatik eraman dute Hasier Arraiz epaitegira. Bere burua ere ukatu behar du ezker abertzaleak; Adolfo Suarez, Juan Carlos I.a, Martin Villa eta enparauak eredugarri izan zirela ontzat eman behar izateraino, antza.\nZoritxarrez, EAJk ere bat egin izan ohi du nolabait exijentzia horrekin, modu eta era ezberdinetan, gaiaren arabera. Loiolako negoziazioen aldian, orduko EBBko presidenteak, Josu Jon Imazek, argiki esan zuen alderdiak ez zuela trantsizioan egindako hautua zalantzan jar zezakeen ezer onartuko. Orain, mutil koskorretan «Carrero voló, voló, iup... lará» jertsea gora botaz ibiliko zen Jonan Fernandez egituratzen ari den mezua aprobetxatuz, badirudi EAJk eta Urkulluk une hartan izandako jokabideen gaineko eztabaida irabazi nahi duela, ezker abertzaleak «bidegabe» jardun izana onartu behar duela eskatuz.\nDudarik ez da, prozesu demokratikoaren aurrerabiderako, goiaz ala berant, ETAk egindako kaltearen eta sufrimenduaren aitorpen solemne, sakon eta euskal herritarrentzat sinesgarria egin beharko duela. Beste kontu bat da, ordea, halakorik erabiltzea egungo estatus juridiko-politikoa babestuz zenbaitzuek gatazkan izandako ardurari iskin egiteko edota aurrera begira nagusitasun politikoa aldarrikatzeko. Oso bestelako kontua indarkeria eta inposizioa oinarri izan duten prozesu politikoak (erreforma frankistarena, kasu honetan) zuritzeko edota zilegitasun osoa duen –eta, beharbada, inoiz baino indar handiagoa izan dezakeen– proiektu independentista kaltetzeko erabiltzea.\nAzken horretan arituko dira Espainiako Gobernua eta Estatua, inposizioa justifikatzen eta erabakitzeko eskubidearen gauzatzea galarazten. Orain datorren bataila –bataila politikoa, alegia– galdu nahi ez dutela nabarmendu du berriki Barneko ministroak, eta horretarako eskubideak mugatu, indarkeria erabili eta legeak bihurrituko dituzte. Eta krudel eta anker aritzeko prest daudela erakutsi dute, hilzorian dagoen Josu Uribetxebarria estutuz. Ez dute bestelako muniziorik bataila horretarako. Ez dute ez herri babesik ez eskaintza politikorik. Ez dago ez Suarezik ez aitaren semerik Espainiako proiektu ustela Euskal Herrian salduko duenik. Epaileak, poliziak, kartzelak, debekuak... horiek dituzte arrazoibide. Ez arrazoi ez bide ez izan arren. •


'Grabatzea ez da delitua', herri komunikabideak elkarlanean - halabedi\n‘Grabatzea ez da delitua’, herri komunikabideak elkarlanean\nHala Bideo | Mar 6, 2017\nMozal legea edota beste lege batzuk aplikatuz, poliziek eta agintari politikoek ez dute inork ikusi eta epaitzarik nahi funtzionario publiko horien jardun publikoa. Ahotsa, Argia, Topatu, Hala Bideo eta Ekinklik herri komunikabideok, Eleak/Libre mugimenduarekin batera, elkarlanean kanpaina txiki bat abiatzea erabaki dugu: “Grabatzea ez da delitua”. Bideo horietako bakoitzean erpin ezberdin batetik helduko diogu gaiari.\nFinean, iturri informatibo bilakatu gara herritarrok Euskal Herrian, munduaren beste bazter askotan bezala. Baina poliziek eta agintari politikoek ez dute inork ikusi eta epaitzarik nahi funtzionario publiko horien jardun publikoa. Informazio eta fiskalizazio eskubidearen aurkako erasoa bizi dugu azken urteotan zenbait adierazpen, lege-erreforma eta polizia-indarkeria, isun eta mehatxuen bitartez.\nOfentsiba zentsuratzaile horren ondorioak nabarmenak dira, bereziki 2015eko uztailaren 1ean Mozal Legea indarrean sartu zenetik. Orduz geroztik, beldur handiagoa diogu herritarrok grabatzeari, eta aitzitik, zigorgabetasun handiagoz aritzen da Polizia. Denon eskubideak praktikara eramateagatik asko dira isundu edo auzipetu dituzten herritar eta kazetariak. Horietako kasu askoren berri izan dugu, baina, zenbatetan uko egin diogu grabatzeko eskubideari Poliziaren mehatxuak behartuta? Horrelakoetan ez da isunik edo epaiketarik, baina kaltea ez da txikiagoa. Hamaika direlako ez grabatzeagatik itzalean geratu diren gehiegikeriak. Errepresio hori ikusezina zaigu eta autozentsura sustatzen du.\nBideo sorta elkarlanean\nEgoera horren aurrean Ahotsa, Argia, Topatu, Hala Bideo eta Ekinklik herri komunikabideok, Eleak/Libre mugimenduarekin batera, elkarlanean kanpaina txiki bat abiatzea erabaki dugu. “Grabatzea ez da delitua” leloa ardatz hartuta, informazio eskubidea aldarrikatuko dugu lau bideoz osatutako sorta baten bitartez. Otsailaren 27an hasita astelehenero bideo bat zabalduko dugu, gure komunikabideetan eta sare sozialetan.\nBideo horietako bakoitzean erpin ezberdin batetik helduko diogu gaiari: Lehendabizikoan gaia kokatuko dugu; herritar guztion eskubidea dela azpimarratuko dugu, astebete geroago uste ustel eta informazio desitxuratu interesatuen gainetik, Mozal Legeak ere ez duela Polizia grabatzea debekatzen gogoraraziko dugu; hirugarrenean, grabatzearen garrantzia eta balioa azalduko ditugu; laugarren eta azkenekoan, gure eskubidea den hori praktikara eramateko gomendio batzuk proposatuko ditugu.\nGrabatzea ez da delitua, praktikatu ditzagun gure eskubideak.\n‘Polizia grabatzea herritar guztion eskubidea da’\n2. ‘Zure eskubidea da | Es tu derecho’\n3. ‘Grabatzearen balioa’\n4. ‘Polizia grabatu, bai, baina nola?’


25/02/2015 11:01 1 comment\nSurfean Islandiako ur hotzetan, ikusgarria\nPostontzian jaso dugu bideo ikusgarri hau. ‘Lightsurf in Iceland’ izenburuarekin hedatu dute, oholari argiak jarrita aritu baiziren Islandian surfean. Hodei Collazo, Imanol Yeregi eta Natxo Gonzalez agertzen dira Igor Bellidok zuzendutako bideo honetan surfean. Mitxel Produkzioak da ekoizlea. Deskribapenean honela diote: «Olatu bila Europako lekurik hotzenetariko batera egindako bidaia. Surflariek bizi behar izaten dituzten muturreko baldintza klimatologikoek bidaia bera...\n23/02/2015 12:32 0 comments\nBukaneros homenajea a Iñigo Cabacas previo al partido contra el Athletic\nNos llega al buzón este vídeo que circula a través de whatsapp en el que se recoge el homenaje que brindaron los Bukaneros del Rayo a Iñigo Cabacas, previo al partido contra el Athletic. Un acto en el que se volvió a solicitar justicia para la familia Cabacas, presente en el acto.\n23/02/2015 10:18 0 comments\nMus txapelketak baditu bere zazpi herrialdetako txapeldunak\nMartxoaren 7an Lekeition izango da Euskal Herriko VII. mus txapelketaren finala eta asteburuan ezagutu ditugu herrialde bakoitzeko txapeldunak.\nNafarroa Garaiko finalaren bideoa da Ahotsak sarean zabaldu duena, bertan Idoia Auza eta Miguel Loidi jauntsaratstarrak izan ziren txapeldunak. Nafarroa Beherean Bidarraiko Ibarolatarrak izan ziren, Juan Carlos Bolinaga eta Juanma Ballejo amurrioarrak Araban, Luis Angel Aboitiz eta Aitor Okamika bedaronarrak Bizkaian, Ladeveze eta Irrigoten...\n23/02/2015 09:38 0 comments\nSirokaren laugarren maluta: ‘Desoreka’\nElur maluten gisara, banan bana eta poliki ari da eskaintzen Siroka taldea bere ‘Malutak’ proiektuaren aleak. Urtea hastearekin bat eskaini ziguten ‘Bihotzetatik zintzilik’ lanaren eguneratzea, ordurako lehen maluta ezagututa genuen, ‘Azala’ izenekoa, eta laugarren hau iristerako ‘Su txikien itsasoa’ izeneko lana argitaratu zuten Askapenaren aurkako auzia salatzeko. Laugarrena beraz hau, ‘Desoreka’.\n20/02/2015 11:39 0 comments\nEstricalla, ‘Hutsartea’ disko berriaren lehen kolpea!\nEstricalla-k diska berri bat kaleratuko du martxoan. 7 hatzbeteko single-a izango da eta sorpresa ugari dakartza barrenean. 4 abesti + bonnus track-a izango ditu viniloak. Kolaborazioei dagokienez, SNFU taldeko Mr Chi Pig abeslari mitikoak abestu du abesti batean eta gainera, Ikor Kotx argazkilari handiaren argazkiekin osatutako argazki fanzine batek ere osatzen du HUTSARTEA. Honez gain, beste sorpresarik ere ekarriko du singleak. Martxoa hasieran entzun eta ikusi ahalko da "Bobsley", ...


Zumalakarregiri buruzko artikulu bat argitaratu nuen, gaztelaniaz, kontatzeko litekeena dela hark asmo independentistekin eta errepublikanoekin bat egin izana, eta, ezbairik gabe, testuak harritu egin ditu gure historiaren inguruko jakin-mina duten horiek. Baieztapen horren froga, hain zuzen, 1834ko apirilean idatzitako gutun bat da, Mikel Sorauren historialariak Nafarroako Artxibo Nagusian aurkitua; eskutitz hartan, Jose Antonio Zurbano, Nafarroako Diputazioak Madrilen zeukan negoziogizona, diputazio horrexetako idazkari Jose Basseti mintzatzen zitzaion, eta, kontuan harturik zer kargu garrantzitsu zeuzkaten bi goi funtzionario haiek, are nabarmenagoa da gutuna. Idazkian Zurbanok zioenez, «Zumalakarregiren aldarrikapen bat» iritsia zen Madrilera: «[aldarrikapen horrek] esaten du ezen, ikusirik zeinen gauzaez den eta zer-nolako utzikeriaz ari den On Karlos bere kausaren alde, Nafarroako Erresuma eta euskal probintziak Errepublika Federal gisa aldarrikatzen dituztela, eta [Nafarroako] estatuei dei egingo dietela horretarako, gerrak modua ematen duenean». Segur aski, orduantxe erabili zen lehen aldiz errepublika federal kontzeptua gure herrialdean, eta euskal militar ospetsu hari egozten diote, gainera, nahiz eta historiografia ofizialak beti esaten duen gizon hura espainola, absolutista eta erreakzionarioa izan zela. Eskutitz hartatik hilabete gutxi batzuetara hil zen Zumalakarregi, Bilboko setioan.\nGutun horrek garrantzi erabakigarria dauka I. Gerra Karlistaren pizgarrien inguruko eztabaida historiko luzean. Gerra hartako figurarik inportanteena karlista zirkunstantzial gisa agertzen bada, eta euskal errepublikano independentista eta federal gisa, horrek aldatu egin dezake Historia. Nolanahi ere, euskal herritarrak beren askatasunen alde borrokatu zirela berresten duten lekukotza ugarien artean, beste datu bat da aipatutako hori. Karlismoa, azken batean, bandera koiuntural bat zen, zeinak, Cherbuliez alemanak zioen bezala, «errepublikano abarkadunen artean» errekrutatzen baitzituen bere «bandak».\nEuroparrek aspalditik onartua zuten euskaldunek sentimendu errepublikanoa zutela, eta independentziarako joera. 1795ean, Espainiak Frantziari utzi behar izan zion Santo Domingo uhartea, hartara lau euskal probintziak berreskuratzeko, galdutzat jota baitzeuzkan ordurako. 1808an, berriz, Napoleonek aztergai izan zuen euskal Estatu bat sortzea, lurralde guztiak hartuko zituen «Fenizia Berri» bat.\nSusmagarriro deigarria da zer arreta txikia jarri izan dieten historialariek lehen matxinada karlistan euskal herritarrak independentziaren alde borrokatu zirela berresten duten lekukotza askotarikoei. «Gerra, Nafarroan, gerra nazional bat da hango biztanleentzat, eta oso antzera da beste hiru probintzia salbuetsietan», adierazi zuen Nafarroako erregeordeak 1834an. Historialarien artean, Pirala izan zen lehenengoetakoa Zumalakarregiren asmo independentisten inguruan mintzatzen, baina ez zuen izan jarraitzale askorik, puri-purian egon den gai deseroso bat izan baita historiografia ofizialarentzat. Wilkinson, Somerville, Borrow eta beste aditu britainiar batzuek, ordea, aipatua dute independentismo hori, eta euskal herritarren «harrotasun errepublikanoaz» hitz egin izan dute; Lataillade, Faucher, Mitchel eta Viardot frantsesek ere aipatu izan dute, bai eta Laurensek eta beste prusiar batzuek, Mackencie eta beste iparramerikar batzuek, Lassala eta beste espainiar batzuek ere; Abiraneta, Xaho eta beste euskal herritar batzuek bezala, eta abar.\nDokumentazioa aski eta sobera dago zenbait historialarik bazter utz ditzaten Osaba Tomasi buruz esan dituzten tontakeria guztiak, gure historiako gizon itzaltsu, euskaldun, independentista eta errepublikano bat izan baitzen Zumalakarregi.\nMikel Alberdi Sagardia. Zumalakarregi museoko dokumentazio arduraduna


Indarkeria sexistari aurre egiteko HarremAntxotarrak taldea sortu dute Pasai Antxoko neska gazte batzuekData: 26/06/2012\nPasai Antxoko San Fermin jaiak hurbiltzen ari direla eta, bertako neska gazte batzuek HarremAntxotarrak taldea sortu dute, eraso sexistak prebenitzeko eta herritarren sentsibilizazioan eragiteko. Harreman tailer mistoa antolatu dute ekainaren 30erako.\nHerri jaietan, parrandan eta jai giroan ere AURRE EGIN indarkeria sexistari!\nPasai Antxoko festak, gure San Ferminak, herritarrontzat oso gertaera garrantzitsuak biltzen dituela jakina da, noski. Besteak beste, arteaz, musikaz edo dantzaz gozatuz ondo pasatzeko eta nola ez, harremanetarako aukera paregabeak pizten zaizkigu; emozioz betetako gertakariak dira, esangura pertsonal, familiar eta sozialak biltzen dituztenak.\nHori guztia kontuan hartuta, jaietan ere, botere harremanak, diskriminazioak, rol banaketa eta emakume eta gizonen irudi idealizatuen erreprodukzioa egiten dugu. Hori dela eta, herriko neska gazte batzuk elkartu gara, emakumeoi gure burua defendatzeko tresna eta bitartekoak eskaintzea helburu hartuta. Hortaz, herri jaietan nahiz parranda giroan ematen diren eraso sexistak prebenitzeko eta herritarren sentsibilizazioan eragiteko, HarremAntxotarrak taldea sortu dugu.\nHorretarako, harreman tailer mistoa egingo dugu ekainaren 30ean. Harremanetaz, gozamenaz, sexuetaz, beldurretaz, rolen banaketaz, parte hartzeaz� ariko gara. Ateratako ondorioak kontuan hartuta, jaietan indarkeriarik gabeko gunea antolatuko dugu, erasoak ekiditeko beharrezko diren aholku eta bitartekoez gain, jaietan ederki gozatzeko, errespetuz ondo pasatzeko eta ligoteo sanorako bitartekoak eskaintzeko asmoarekin. Horrekin batera, tailer ezberdinak burutuko ditugu, besteak beste, txapa tailerra, gutako bakoitzak festetarako txapa aldarrikatzailea izan dezan. Jarraian, egunez egun zer, non eta noiz izango den duzue.\n� 18:00etan Gunearen irekiera musikarekin, Alamedan\nUztailaik 6, ostirala\n� 12:00etan murala egiteko aukera\n� Gazte Bazkariaren ostean muralak margotzea\n� 18:00-20:00 bitarte gunea zabalik Alamedan\n� 20:00etan kalejira herriko gune ilunetan muralak pegatuz\n� 16:00-18:00 bitarte gunea zabalik frontoian\nKONPROMISOA HARTU GUZTIOI DAGOKIGUN GOZAMENAREKIN! ITZULI


Mattin soinu-artistak Song book #5 argitaratu du\nHemen zaude -> Berriak / Mattin Soinuartistak Song Book 5 Diskoa Argitaratu Du\nJulen Azpitarte 2014-03-20\nMattin soinu-artistak 'Song book #5' diskoa argitaratu du\nMattinen diskoaren azala.\nAustralian 2013an grabatutako 5 minutuko 5 “rock” doinu biltzen ditu, alegia, 5 x 5= 25 minutuko diskoa. Hori gutxi balitz, diskoa 555 aleko tiradan argitaratu du...\nMattin soinu-artistaren lan berri bat iritsi zaigu, ohi duen moduan, kontzeptu jakin baten inguruan ardaztu du bere lana, oraingoan 5 zenbakiaren inguruan.\nBada, diskoak Australian, 2013an, grabatutako 5 minutuko 5 “rock” doinu biltzen ditu, alegia, 5 x 5= 25 minutuko diskoa. Hori gutxi balitz, diskoa 555 aleko tiradan argitaratu du Australiako Disembraining-ek What is not music? (Zer ez da musika?) sailaren barruan.\nDiskoaren sortze-prozesua ere 5 zenbakian oinarritu da: 2013ko maiatzean, antipodetako 5 musikarik 5 minutuko 5 inprobisazio grabatu zituzten, 5 kanturen izenburuetatik abiatuta. Grabazioaren bigarren zati batean, Mattinek 5x5 minutuko kontzertua egin zuen Victorian College of The Arts-en, doinuen izenburuetan oinarritutako 5 jarraibide 5 ikus-entzuleri eman ostean; bizkaitarrak bertan grabatu zituen ahotsak, baina publikoak ez zuen musikarik entzun, Mattinek aurikularren bidez entzun baitzuen musika guztia.\nHori guztia aurretik ezarri zion bere buruari Mattinek, 5 kontzeptuaren mugetan aritzeko asmoz, bai eta musika zer ez den azaltzeko ere; horretarako, Jonh Cagek 1951n kamera anekoikoan (anechoic chamber) izandako esperientzia kontatu du, diskoa zabaltzen duen What Isn’t Music After Cage? doinu sinkopatua eta elektronikoan. Cage kamera horretan sartu zen erabateko isiltasuna entzuteko asmoz.\nDoinuak inprobisazioak izan arren, Mattin nahikoa melodiko aritu da abesterakoan; esaterako, azken kantua, The Act Acting On Itself, post-punk giroan sortu eta hazten da, eta azken zatian txaloak ere entzuten dira, "compulsive freedom: how objectivity generates subjectivity", kantatzen duen bitartean. Bigarren ahots bat ere entzuten da, ikusleren batena omen da. Musikari dagokionez, inprobisazio riff gitarra sendoen errepikapenetan eta psiko-elektro kutsuko erritmo hautsietan eraikitzen dira.\nInprobisazioan eta egitasmo zabal batean oinarritutako lana izan arren, diskoa nahikoa entzungarria da, Mattinen beste lan batzuekin alderatuz gero. Entzungarritasun hori, soinu-artistak melodiko abesteko egin duen ahaleginetik dator, edo, agian, gustuko dituen kantarien itzaletik: PILeko John Lydon, Pop Group-eko Mark Stewart… bai eta, musikak zabaltzen duen giro lisergikoetatik ere.\nMattinek ondoko musikariekin grabatu du 5: Joel Stern eta Alex Cuffe (Sky Needle) eta Andrew McLellan (Cured Pink, Greg Boring, Kitchen's Floor) australiarrak, eta Dean Roberts (Thela, White Winged Moth, Austistic Daughters) zeelanda berritarra.\nSONGBOOK 5 by Mattin\nAdi! Mattinek apirilaren 12an aurkeztuko baitu 5 egitasmo Bilboko Etxegabe tabernan, Piketa eta Eten taldeekin. Bilbon, ondoko musikariekin arituko da mattin: Al Karpenter, Loty Negarti, Jon Mantxi eta Piji.\nBILLY BAO egin oka ozenElkarrizketak\nBilly Bao "gure garaietako gaixotasun urbanistikoa" aurkeztera datorkiguArtikuluak\nZarata fest XBerriak\nThe Lost TapesKritikak


Habitatak - Turismo Nafarroa\nNafarroako kokapen geografikoak (Kantauri itsasoaren, Ebroko ibarraren eta Pirinioen artean) eta bertako erliebe bereziak errazten dute izaera ezberdineko habitat ugari egotea: basoetatik estepetaraino, mendiko eremu, ibai, harkaitz eta eremu hezeetatik igaroz. Dibertsitate horren ondorioz hegaztien espezie ugari dago.\nNafarroako zabalera txikia denez, anitz dira bi habitat edo gehiago batzen diren lekuak. Horietan hegazti-faunaren aberastasuna handitzen da eta hegaztien behatzaileak gozatzeko dituen aukerak biderkatu egiten dira.\nAtal honetan deskribatzen dira hegaztientzat interesgarriak diren hainbat habitat, eta horietan aurki ditzakegun espezieak zein diren zehazten da.\nAintzira eta urtegiak


Zer eskubidek mugatzen dute alarma-egoera bat? | Consumer\nAlarma-egoeran, eskubideak mugatu egiten dira, baina ez dira eteten, eta kaltetuenak zirkulazio librerako eta bilerarako eskubideak dira.\nKoronabirus-pandemiaren datuak ez dira onak, eta alarma-egoerara jo da berriro, autonomia-erkidegoek SARS-CoV-2 sistemaren aurrerapen berria geldiarazteko hartutako erabakiak legez betetzeko. Baina zer eskubide murrizten dira alarma-egoeran? Komeni da argitzea eskubideak mugatu egiten direla, ez direla eteten, eta zirkulazio librerako eskubideak eta bilera ukitzen direla. Era berean, herritarrak segurtasun juridikorik eza senti dezake, zehatzeko araubidea oso argia ez delako, nahiz eta arau-hauste guztiak errekurritu daitezkeen, ondoren azalduko dugun moduan.\nZer muga dezake alarma-egoera batek?\nAlarma-egoeran har daitezkeen neurriak 4/1981 Lege Organikoaren 11. artikuluan adierazten dira, Espinet Ibáñez bulegoko abokatuak azaltzen duenez. Hauek dira:\nLeku jakin batzuetan pertsonen eta ibilgailuen zirkulazioa eta egonaldia mugatzea.\nZerbitzuen erabilera edo premiazko artikuluen kontsumoa mugatu edo arrazionalizatzea.\nEra guztietako ondasunak aldi baterako konfiskatzea eta nahitaezko prestazio pertsonalak ezartzea.\nIndustriak, lantegiak, lantegiak, lantegiak, ustiategiak eta lokalak aldi baterako okupatzea, etxebizitza pribatuak izan ezik, eta horren berri ematea ministerio interesdunei.\nMerkatuen hornidura eta ekoizpen zentroen zerbitzua ziurtatzeko behar diren aginduak ematea.\nZer esan nahi du horrek? Lehenik eta behin, alarma-egoerak “ezin du inola ere gaitu gure Konstituzioan jasotako funtsezko eskubide baten etendura”, dio Molins Defensa Penaleko abokatu elkartuak, Juan Segarrak. Hala ere, “kasu jakin batzuetara mugatu edo mugatu” ditzake, urriaren 25eko 926/2020 Errege Dekretu berriarekin gertatzen den bezala; zehazki, alderdi hauek mugatzen ditu:\nAutonomia erkidegoetan sartu eta ateratzea.\nGauez zirkulatzeko askatasuna.\nPertsona taldeak espazio publiko, pribatu eta kultuetan egotea.\nZirkulazio-askatasuna mugatzeak lege-babesa du 4/1981 Lege Organikoaren 4. artikuluan. Lege horrek, alarma-egoera adierazteko kasuen artean, “osasun-krisiak, hala nola epidemiak eta kutsadura-egoera larriak” jasotzen ditu. Hala ere, oso eztabaidagarria da neurri horiek biltzeko duten eskubidea mugatzea; izan ere, “oinarrizko eskubide hori salbuespenedo setiobidez edo organo judizial eskudunak dagokion berrespenaren bidez soilik mugatu daiteke”, esan du Segarrak.\nZer esan nahi du herritarrarentzat bere egunerokoan?\nAraudi honek, batez ere, segurtasun juridikorik eza dakar. Zergatik? Adituek adierazten dutenez, dekretuan argi ezartzen da zein diren mugikortasun librearen mugak eta murrizketak. Hala ere, “arauak betetzen ez direnean aplikatzen den zehapen-araubidea zalantzaz eta zalantzaz josita dago, bai agintaritzaren agenteentzat, bai herritarrentzat”, dio Segarrak.\nAdibidez, zehapen-erregimenak aurreikusten du adostutako neurriak ez betetzea eta agintarien aginduen aurka egitea “legeen arabera zehatuko da”. Hain aurreikuspen orokor eta abstraktua “herritarrak eskatzen zaion jokabidea zein den eta hori ez betetzearen ondorioa zein den argi eta garbi ulertzeko legezko aginduaren aurka dago”.\nZenbat iraun dezake alarma-egoerak?\nHerritarren eskubideak babesteko alarma-egoerak ezin du mugarik gabe iraun. Zehazki, urriaren 25eko Errege Dekretua azaroaren 9ra arte luzatu zen, baina epe hori luza zitekeela aurreikusten zuen, eta dagoeneko erabaki da 2021eko maiatzaren 9an amaituko dela.\nEpe luze horrek zalantzak sor ditzake herritarren artean. “Legea eskuan izanda, alarma-egoerak ezin du 15 egun baino gehiago iraun”, dio Segarrak. Hala ere, legeak adierazten du epe hori “luzatu ahal izango dela Diputatuen Kongresuaren baimena izanez gero, eta, hala badagokio, egoki iritzitako irismena eta iraupena finkatu ahal izango dituela”.\nBetetzen ez badut, zer ondorio izan ditzake?\nBaldintzak betetzen ez badira, arau-hauste administratiboak eta arau-hauste penalak bereizi behar dira.\nArau-hauste administratiboak. Zehapen araubidean 601 eurotik 10.000 eurora bitarteko isunak ezartzen dira gutxieneko gradurako; 10.401 eurotik 20.200 eurora bitarteko isunak erdi mailarako; eta 20.201-30.000 eurora bitarte gehieneko gradurako. Gradu bat edo bestea aplikatzeko, kontuan hartuko da ea lehenengo arau-haustea den, berrerortzea dagoen, eta kasu jakin horretan gertaeren larritasuna zehazten duten gainerako inguruabarrak.\nArau-hauste penalak. Neurri horiek ez betetzeak ekar ditzakeen zehapen penalek arreta handiagoa merezi dute. Zigor Kodearen 556. artikuluak desobedientzia delitua arautzen du, 3 hilabetetik urtebeterako espetxe zigorrak edo 6 hilabetetik 18 hilabete arteko isuna jasoz. Kasu horietan, agintearekiko desobedientzia edo erresistentzia larria zigortzen da. Baldintza hauek betetzen direnean hartzen da aintzat:\nAldez aurretik, agintaritzaren edo agintaritzaren agenteen zuzeneko eta erabateko ordena egotea, legezko formalitateekin emana, eta partikular bati jokabide aktibo edo pasiboa ezartzea.\nOrdena partikularrak jakin behar du.\nAgindua betetzeari uko egitea.\nAlarma-egoera batean ezarritako zehapenei errekurtsoa jar dakieke\nBai administrazio-zehapenen bai zehapen penalen aurka errekurtsoa jar daiteke, adituek azaltzen dutenez.\nAdministrazio-zehapenaren aurka administrazio-bidea erabil daiteke, eta, ondoren, auzibide judiziala, administrazioarekiko auzien jurisdikzioan.\nGerta litezkeen ondorio penalak ezartzeko, defentsa-eskubidea eta babes judizial eraginkorra bermatuko dituen prozedura penala ireki eta tramitatu beharko da, bai eta errekurtsoa jartzeko eskubidea ere.


Althaea Officinalis extracteko hornitzaileak, Boliseko fabrikatzaileak\nAlthaea Officinalis laburpena\n[Izen latindarra] Althaea officinalis L.\n[Osagai aktiboak] Mukilagoa, Pentosa, Pentosanoa, Metilpentosanoa, Azido Uronikoa\n[Erabilitako zatia] Erroa\n[Itxura] Hauts marroi horia\n[CAS ZK. ] 73049-65-7\n[Test metodoa] TLC\nAlthaea Officinalis Extract-i buruz\nAlthaea Officinalis Extractek proteina gordina, gantz olioa eta aminoazidoak ditu eta gizakiarentzako funtsezko gantz azido asegabeetan aberatsa da. Ezinbestekoak ez diren 18 aminoazido moten artean, azido glutamikoaren edukiak hartzen du zati handiena. Horrez gain, elementu mineral ugari ditu, baita giza gorputzak behar dituen mikroelementuak ere. Sustraiek polisakaridoak eta taninoak dituzte.


Berrogeita hamar lagunetik gora dabiltza Produktu Fitosanitarioen Aplikatzaile txartela ateratzeko ikastaroan\nBerriak Berrogeita hamar lagunetik gora dabiltza Produktu Fitosanitarioen Aplikatzaile txartela ateratzeko ikastaroan\n2016/11/16, Asteazkena - 13:10\nSekulako arrakasta izan du nekazaritza sektoreko profesionalek Produktu Fitosanitarioen Aplikatzaile txartela ateratzeko ikastaroak. Zehazki 52 lagun dabiltza Hazi Fundazioak eta Azkoitiko Udalak elkarlean antolatu eta finantzatutako ikastaroan.\nLegeak produktu fitosanitarioen erabiltzaile eta saltzaileak euren ezagutzak akreditatzera behartzen ditu txartel bat eskuratuz. Orain arte, txartela ateratzeko ikastaroa egin nahi zutenek, ordea, beste herri batera joan beharra zeukaten eta gainera, ordaindu. Horregatik, partaideek eskertu dute ekimena aurrera atera izana.\nUdalak 1.685 euro bideratu ditu ikastarora eta Hazi Fundazioak beste 1.123 euro, bien artean %100ean finantzatuz saio guztiak.\nSaio praktikoa: Produktuen aplikazio simulazioak urarekin\nDatorren asteartean, hilaren 22an, saio praktikoa egingo dute Trenbidearen Zumardiako zelaigunean, Aizkibel liburutegiaren ondoan. Goizeko 11:00etatik 14:00etara eta 17:00etatik 20:00etara izango da. Simulazio ariketak egingo dituzte eta partaideak babesteko maskarak eramango dituzten arren, ez dute produktu fitosanitariorik erabiliko, ura baizik. Udalak hau argitu nahi izan du gune hartatik igarotzen diren herritarrak ez daitezen kezkatu.


Think Big ekimenak mundua aldatzeko ideiak dituzten gazteak bilatzen ditu - SPRI\nSPRI » Up-euskadi » Ekintzailetza » Think Big ekimenak mundua aldatzeko ideiak dituzten gazteak bilatzen ditu\nThink Big ekimenak mundua aldatzeko ideiak dituzten gazteak bilatzen ditu\n10 iraila, 2015\nTelefónica Fundazioak deialdi berri bat ireki du gazte ekintzaileei laguntzea helburu duen Think Big programan parte hartzeko. Ekimen hori 15 eta 26 urte bitarteko pertsonei zuzentzen zaie, eta parte-hartzaileek inpaktu sozial positiboa sortzen duten ideiak eta ideia horiek benetako proiektu bihurtzeko gogoa izan behar dute. Prozesuan zehar, parte-hartzaileek tutore eta profesionalen laguntza jasoko dute, ekintzailetzari buruzko prestakuntza saioak egingo dituzte eta proposamena martxan jartzeko finantzaketa ere emango zaie.\nProgramaren lehen faseak 6 hilabeteko iraupena du eta 300 ideia onenek, prestakuntzaz gain (presentziala eta onlinekoa), 400 euro jasoko dituzte proiektuan aurrera egiteko. Bigarren fasean 30 plaza baino ez daude; fase horrek 6 eta 8 hilabete bitarteko iraupena izango du eta parte-hartzaileek laguntza jasoko dute beren ideia proiektu sostengarri bihurtzeko. Finantzaketa aldetik, berriz, 3.000 euroraino jaso dezakete. Prozesu honen bidez antolatzaileek gazteei lagundu nahi diete bizitza profesional eta pertsonalerako baliagarriak izango zaizkien gaitasunak garatzen, gizartean inpaktu positiboa eragingo duen proiektu bat sortuz.\nThink Big ekimenaren web orrian jasota daude aurreko edizioetan garatutako ideia batzuk. SchoolGo aplikazioak, ikasleen eskolarainoko garraioa antolatzeko balio duenak, dirua aurrezten eta hiriko kutsadura murrizten laguntzen du. Agora Vitae sare sozialak aukera ematen die gaixotasunen bat duten pertsonei elkarri laguntzeko taldeak sortzeko. Bluetooth Vibrating Bracelet eskumuturrekoa, berriz, entzumen arazoak dituztenentzat pentsatuta dago, zeintzuek abisuak jasotzen baitituzte sakelakoetara mezuak edo deiak iristen zaizkienean.\nIrailaren 30ean eta urriaren 1ean Nafarroako Unibertsitateak Pop Up Emprendedores topaketa ostatatuko du, Telefónica Fundazioak Think Big ekimenaren deialdia aurkezteko antolatutako ekitaldia. Jardunaldiak irekiak izango dira egitaraua ezagutu eta sormenari nahiz prototipo digitalei buruzko tailerretan parte hartu nahi dutenentzat. Think Big programaren 4. ediziorako ideiak aurkezteko epea zabalik egongo da urriaren 31ra arte.\nEgiaztatze-soluzio automatizatuak galdaketa sektorerako\nZainduz: “Gure ustez, zaintza-lanak gizarte osoaren erantzukizuna dira”...


Poltsikoa neurrian arintzeko : Oarsoaldeko Hitza\nPoltsikoa neurrian arintzeko\nPrezio herrikoiak izango dituzte aurten ere barrakek madalenetan Errenteriako Udalak eta Euskadiko Ferialari Autonomoen Elkargoak sinatu duten hitzarmenari esker.\nPrezio herrikoiak adostu dituzte barraketarako.\nPrezio herrikoiak izango dituzte aurten ere barrakek madalenetan Errenteriako Udalak eta Euskadiko Ferialari Autonomoen Elkargoak sinatu duten hitzarmenari esker. Horrenbestez, haurren bidaiek 2 euro balioko dute, eta helduenek, berriz, 2,50 euro. Gainera, barrakek bi egunez euro bateko prezioa izango dute: hilaren 23an 11:00etatik 14:00etara, eta hilaren 26an egun osoz.\nHitzarmenean prezioak adostu dituzte, baina baita ingurumenari, genero ikuspegiari, eta soinuen kontrolari dagozkion hainbat atal ere.\nFerialarien eta salmenta ibiltaria egiten dutenen 4 urtetik gorako seme-alabentzat ludoteka zerbitzua eskainiko du udalak. Merkatuzarren izango da, hilaren 22tik 25era 17:00etatik 19:00etara. Bestalde, dutxa zerbitzua ere izango da eurentzat, 09:00etatik 12:00etara, Galtzarabordako kiroldegian hilaren 20tik 25era, hilaren 22an salbu. Egun horretan kiroldegia itxita izango denez, Kulturgunean izango dute dutxa hartzeko aukera.


Argitalpen nitxoek oraindik oso zuzendutako edukia talde desberdinetara bideratzen jarraitzen dute. Klikaren araberako ordainketa, afiliatuen eta iragarkien sistemek merkatuan nagusi izaten jarraitzen duten bitartean beren eskaera-prozesu soilagatik eta beruneko kostu baxuagatik, normalean klik eta bihurketa-tasa baxua izaten dute. Merkeak direnez, sari izugarriak jaso ditzakete eta merkaturatzaileentzako inbertsioaren etekin sendoa izan dezakete. Pentsa ezazu zure arakatze eta ikerketen portaera. Nire begiratzen dudan bitartean


Makulu bionikoa lagun | Bizigiro | Berria\nMakulu bionikoa lagun\nAdembi Esklerosi Anizkoitzaren Bizkaiko Elkarteak exoeskeleto bat erabiltzen du pazienteen errehabilitaziorako, haien ibilera, indarra eta autoestimua hobetzeko. Gailuaren abantailak frogatzeko ikerketa bat bukatu berri dute. Bideoa albistearen amaieran.>>\nMONIKA DEL VALLE / @FOKU Tamaina handiagoan ikusi\nEskuina lehenengo. Bagoaz. Bat, bi eta hiru». Eta Mari Karmen Gandiaga markinarra oinez ibiltzen hasi da. Oinez, baina robot edo androide ibilerarekin, urrats bakoitzean hankek oinez ibiltzeko egin behar dituzten mugimendu guztiak poliki eginez eta errepikatuz. Eta robot edo androide soinuarekin: karranka elektroniko bat urrats bakoitzeko. Bip soinuren bat ere bai tarteka. Bitartean, aretoko izkin batean ahaztuta geratu da Gandiagak bidelagun izan ohi duen bastoia.\nEz doa bakarrik. Bi laguntzaile ditu. Bata soinean: exoeskeleto bat. Bestea atzean: Erika Otxoa, exoeskeletoa gobernatzen eta Gandiagaren premietara egokitzen. Adembi Esklerosi Anizkoitzaren Bizkaiko Elkarteko Errehabilitazio arduraduna da Otxoa, eta errehabilitazio saio bat egiten ari dira Bilboko egoitzan.\nPlastikoz, metalez, uhalez eta bizkarrean eraman beharreko kutxa handi batez —aginte eta kontrol gailua— osatuta dago exoeskeletoa. Gaixoek jantzi egiten duten kanpo hezurdura bat. Hezurdura artifizial horrek eutsi egiten dio janzten duenari eta zutituta eta zuzen ibilarazten du, akatsak edo inertziak zuzenduz.\nExoeskeletoak ez dira berriak. Dezente erabili izan dituzte iktusen bat edo bizkar muineko lesioren bat izan dutenekin. Berrikuntza da, ordea, esklerosi anizkoitza duten gaixoekin erabiltzea. Adembi hasi zen bidea urratzen. Exoeskeletoa baliatzen du errehabilitazioaren tresna osagarri gisa, ibiltzeko zailtasunei aurre egiteko, oreka hobetzeko eta hankak indartzeko. Hainbat probatu eta gero, Ekso Bionics estatubatuarrarena erosi zuten, iaz.\nGaixotasun neurologikoa da esklerosi anizkoitza. Kronikoa, degeneratiboa eta sendagaitza, zenbait kasutan botikekin gaitzaren agerraldiak gutxitzea eta garapena moteltzea lortu bada ere. Garunari eta bizkar muinari eragiten dio. Gorputzaren sistema immuneak eraso egiten die bertako nerbio zuntzak biltzen dituen substantziari, mielinari. Ondorioz, eten egiten dira garuneko nerbio bulkadak. Esklerosi anizkoitzaren ondoriorik ohikoenetako bat da ibiltzeko gaitasuna galtzea. Kasurik larrienetan, erabat.\nExoeskeletoak gordeta ditu paziente guztien datuak. 48. soslaia da Gandiagarena, eta haren neurrira jarri dute: aldaka eta belaun arteko zatia, belaunetik orkatila artekoa, orkatilaren kurbatura... Torlojuak askatu, torlojuak estutu, uhalak lotu. Gandiagak eserita jantzi du exoeskeletoa. Otxoak hartu du gailuaren kontrola eta Gandiaga zutitu egin da, exoeskeletoaren indarraren laguntzarekin. «Soinean armadura bat izango banu bezala sentitzen naiz. Robot baten barruan joango banintz bezala». Exoeskeletoak 22 kilo pisatzen ditu. Bi bateriekin, 27. Gandiagak, ordea, ez du nabaritzen gainkargarik. Otxoak zerbait bai.\nErrehabilitazio saioa hasi aurretik, Otxoak zehaztu egin behar du ibiltzean zenbat indar egingo duen Gandiagak eta zenbat lagunduko dion makinak. Era berean, baita hanka bakoitza zenbat altxatuko duen ere. Edota pausoaren luzera. Hanka bakoitzak neurri propioak izan ditzake.\nPazientea zenbat eta hobeto moldatu, exoeskeletoari laguntza gutxiago emateko agintzen diote. Ibiltzeko gaitasunik ez dutenen kasuan, exoeskeletoak egiten du ahalegin ia guztia. Gailuak gorde egiten ditu saio bakoitzeko datu guztiak, gero errehabilitazioaren arduradunek aztertu ahal izateko.\nSaioan bertan erabakitzen dute egin beharreko lana, pazientearen gorputzaldiaren arabera. Gandiagak egun on batean mila urrats egin ditzake; egun txar batean, 200 agian. «Guk egokitu behar dugu haien borondatera, ez haiek gurera, entzun egin behar diegu», azaldu du Otxoak. Etengabe hitz egiten dute elkarrekin, eta, behar izanez gero, Otxoak moldatu egiten du ariketa.\nGandiagak esklerosi anizkoitz gaixo gehienek duten arazo bat du: hanketako espastizitatea, hanketako giharren zurruntasuna. Ondorioz, aldaka eta belauna ezin ditu tolestu, eta hanka dena batera mugitzen du. Pausoa emateko aurrena hanka guztia kanpora, zapaltzeko berriro barrura.\nIbilera desegoki hori konpontzen laguntzen dio exoeskeletoak. Pausoa ondo ematera behartzen du, «ibileraren eredua normalizatzera». Gandiagak nabari du: «Pausoa hobeto ematen dut: hanka gehiago tolesten dut, belauna gehiago igotzen dut eta orkatila ere mugitu dezaket. Horrez gain, askoz ere zuzenago sentitzen naiz. Neure burua zuzen ikusten dut, tente, oreka hobeagoarekin eta indartsuago».\nExoeskeletoa erabili eta gero, bastoia gutxiago behar du edo bastoirik gabe ere moldatzen da. Eraginak iraun egiten dio. Astean saio bakarra bada, pare bat egun. Astean bi saio badira, «ia aste osoan ibiltzen naiz sendoago, tenteago eta konfiantza gehiagorekin».\nExoeskeletoa erabili bakarrik ez, Adembi ikertzen ari da exoeskeletoak esklerosi anizkoitza duten gaixoetan duen eragina, EHU Euskal Herriko Unibertsitatearekin elkarlanean. Bederatzi hilabeteko ikerketa bat egin du 37 pazienterekin: lehen hiru hilabeteetan ohiko fisioterapia egin zuten —hipoterapia, zaldiekin, eta hidroterapia, urarekin, barne—; hurrengo hiru hilabeteetan ohiko fisioterapiari exoeskeletoaren erabilera gehitu zioten, paziente bakoitzak astean bi saio; eta azkeneko hiru hilabeteak berriro exoeskeletorik gabe egin dituzte. Rakel Berriozabalgoitiaren doktoretza tesia izango da ikerketa, EHUn.\nEguneroko jardunak erakutsi die zein mesedegarria den exoeskeletoaren erabilera esklerosi anizkoitza duten gaixoetan, baina ikerketa zientifiko batekin berretsi nahi dute.\n«Ikerketa aitzindaria da munduan», nabarmendu du Otxoak. «Esklerosi anizkoitzarekin egin den neurri horretako lehena». Urtebete beharko dute datuak aztertzeko, baina ondorio batzuk atera dituzte: «Batez ere oreka hobetzen du, pila bat. Horrek esan nahi du erortzeko arriskua askoz ere txikiagoa izango dela».\nEz hori bakarrik. Hankak eta enborra indartzen ditu. Ikerketaren hasieran bost minutu inguruko saioak egiten zituzten. Lan nekagarria da pazienteentzat. Ikerketaren bukaeran guztiek lortu zuten 30 minutu egitea, gelditu gabe. Mila pauso inguru. «Indarra asko hobetzen da. Exoeskeleto saioak eta fisioterapia dira konbinazio onena, nahi ditugun helburu guztiak lortzen ditugu. Ezin dugu gehiago eskatu». Urtarriletik aurrera beste ikerketa bat egingo dute, ibiltzeko gaitasunik ez dutenekin.\nGandiaga eta Otxoa aretoari bueltak ematen ari diren bitartean, begira dute Begoña Mella Lodeiros, errehabilitazio saioaren zain. Sortzez galiziarra, Bilbon bizi da aspalditik. Esklerosi anizkoitza du eta bere ibiltzeko gaitasunak okerrera egin du. Aulki gurpildun batean dago 2003tik, eta bere autonomia oso mugatua da: «Aulkitik beste leku batzuetara joateko ozta-ozta, eta komunean bi edo hiru urrats egitekoa».\nMellak erabili izan du exoeskeletoa, eta gero ere erabiliko du, hurrengo ikerketan parte hartuko baitu. Gogoan du erabili zuen lehen eguna. Adembi exoeskeleto bat erostea aztertzen ari zen, eta Bilboko egoitzan erakustaldi bat egiteko eskatu zion Ekso Bionicsi. Mugitzeko aulki gurpilduna behar zuten hiru pazientek erabili zuten. Horietako bat zen Mella.\nEmozio hasperena egin du egun hura oroitzean. Begiak busti zaizkio. «Jada ez nuen oroitzen zer zen zutik jartzea eta pausoak ematea. Lehen urratsa... Sentsazio hori...». Hasperena berriro. «Berriz ere pertsona izango zarela pentsatzen duzu».\nOtxoa ere oroitzen da Mellaren egun hartako emozio eta zirrara hasperenaz: «Begoña ezagutu dut bastoi batekin ibiltzen, bi makulurekin eta, zoritxarrez, aulki gurpildunean. Adembin daramatzadan hogei urteetako egunik hunkigarrienetakoa izan zen».\nIbili ezin direnen kasuan, exoeskeletoak ez du lortzen berriro ibiltzea. Baina indartu egiten dizkie hankak eta enborra. Hobeto moldatzen dira zutik jartzeko eta aulki gurpildunetik beste leku batzuetara pasatzeko. «Segurtasun eta indar handiagoa ematen dizu», azaldu du Mellak. «Zutik jar zaitezkeen apur hori hobeto egiten duzu». Otxoak zehaztu du kasu horietan lortu nahi dutela «zutik mantentzea eta aulkitik beren kabuz mugitu ahal izatea». Gero eta laguntza gutxiago behar izatea eta bakarrik egitekoi gai izatea.\nOhartarazpen bat egin du: exoeskeletoa teknologia osagarria dela eta ohiko errehabilitazioa beharrezkoa dela, pazienteak gutxieneko sendotasuna behar baitu kanpo hezurdura erabili ahal izateko. Zutik jartzeko gai izan behar du: «Bestela, exoeskeletoan jarriz gero, apurtu egingo lirateke. Begoñak, Mari Karmenek... hogei urte daramatzate errehabilitazioa egiten, eta horrek eman die gaitasuna gaur egun exoeskeletoa erabili ahal izateko».\nOnurak ez dira fisikoak bakarrik, baita psikologikoak eta emozionalak ere. «Eta hori», zehaztu du Otxoak, «fisikoa bezain garrantzitsua da».\nExoeskeletoak garestiak eta astunak dira oraingoz. Errehabilitaziorako bakarrik erabiltzen dira. Otxoak, baina, uste du hamar urtean sortuko direla exoeskeleto autonomoak, pazienteek eguneroko bizimoduan erabili ahal izateko. Arinagoak eta merkeagoak izan beharko dute —Adembirenak 100.000 eurotik gora balio ditu—.\nMellak ahapeka dio ezetz, hamar urte baino lehen lortuko dutela.«Imajinatzen duzu ni horrelako batekin Bilbotik paseatzen eta dantza egiten...».\nBerrikuntzen aldeko apustua


Erreferentzia Factory, Hornitzaileak | China Erreferentzia fabrikatzaileak\nData Center Hotz\nKanpoko Kabinete Hotz\nTelecom gunea Hotz\nIndustrial Automation Hotz\nEnergia Biltegiratzea Hotz\nAC powered kanporako kabinete Sprint at hozte (AEB)\nadmin 18-10-24 on\nXRow irtenbide hozte handiena internet zerbitzu hornitzailearen datu-zentro batean (Txina)\naplikazioa: Erabiltzaileak handiena internet zerbitzua Txinan hornitzaileak, hau da, bere internet zerbitzuei famatua da. Bikote datu-zentro jabetzakoa da Txina bere datu trafikoaren handi euskarri artean. Envicool hozte irtenbide hornitzailea garrantzitsu bihurtu zen 2013 urteaz geroztik bere datuak bere zentro bat ...\nCYBERMATE CRAC AT China Unicom Data Center (Txina)\naplikazioa: Yizhuang IDC, 5 izarretako IDC datuak erdian China Unicom jabetzako bat, puntako datuak zentro Beijing Txinan oinarrituz da. Datu zentro hori egiteko, askotan garrantzitsua datuen China Unicom arteko trafikoa. Envicool emandako 62 100kW CyberMate CRAC sistemen unitateak datuak 2013an zentro horretarako ...\nDC powered kanporako kabinete Ooredoo at hozte (Irak)\nadmin 18-10-23 on


Uberan - Euskal Idazleen Elkartea - Alaine Agirreren "Kamisoi zuri zetazkoa" liburua mintzagai\nAlaine Agirreren "Kamisoi zuri zetazkoa" liburua mintzagai\nNoiz: urriak 28, 18:30etan\nAlaine Agirreren Kamisoi zuri zetazkoa (Erein, 2018) liburua mintzagai izango dute. Irudiak: Sara Morante. Saioaren gidaria: Mikel Antza.\nHamaika urte zituen uda hartan, gurasoek ingelesa ikasteko kanpamentura bidali zutenean. Nagusia izan nahi zuelako erosi zion amak lehenengo sujetadorea, baina haurra zen oraindik, ez zuen ezagutzen helduen mundua, eta are gutxiago gizon hark jokarazi nahi zion jokoaren arauak.\n“Gominola pila bat ekarri zigun. Ez genuela ezer esango agindu genion. Azukrez bustitako gozo bat sartu nuen ahoan eta hotzikara eragin zidan: hain zen dultzea. Nire ohean eseri zen. Izkinan. Beste monitore guztiak festa egiten ari zirela esan zigun. Zehatzak izateko, edaten ari dira, esan zigun. Umeak dira, ondoren. Eta irribarre zabala erakutsi zidan. Gominolaren azukrea okerreko eztarritik joan zitzaidan. Eztul egin nuen. Gorritu egin nintzen. Handiegi neukan kamisoiaren tirantea erori zitzaidan. Polita zaude, esan zidan. Kamisoi horrekin”\nMaddi Ane Txoperenaren "Ene baitan bizi da" mintzagaiEibar, 19:00etan, Asteartea, 2020-12-01\nSarrionandiaren "Narrazioak" mintzagaiDonostia, 19:30etan, Asteartea, 2020-12-01\nIgandea, 2020eko azaroak 29


"IÑURRATEGI ANAIAK" liburuaren aurkezpena\nAsteazkenean DBH3ko ikasleek Ramon Olasagastiren eskutik bere azken liburuaren aurkezpen saio bikaina entzuteko aukera izan zuten. Iñurrategi anaiak nortzuk diren, Baltistan Fundazioak zein helburu dituen eta komiki baten sortze prozesua nola den azaldu zien besteak beste. 3. Ebaluaketan liburua irakurriko dutenez ez zien ordea spoilerrik egin. Ondoren DBH2ko ikasle batzuk bera elkarrizketatzeko aukera izan zuten. Honela bere kazetari, itzultzaile eta idazle ibilbidearen inguruan ere hitz egin zigun. ARGAZKIAK IKUSI.\nBigarren ebaluaketa bukatzear dago eta ikasleei batxilergoa amaituta egin ditzaketen ikasketen berri ematen hasiak gara jada. Dagoeneko hitzaldi batzuk antolatu dira eskolan bertan, esaterako, hilak 12an, Enpresa eta Ekonomia ikasketen berri eman zen eta ostegunean, hilak 28an, Ingeneritza ikasketen berri emango zaie. Horrez gain, aurten EHUko azoka informatiboak online egingo dituzte ikasleek.\nUxue Alberdiren hitzaldia\nGaurkoan Uxue Alberdi euskal idazle eta bertsolaria gurean izateko zortea izan dugu. Elgoibartarrak bere azken liburuaren inguruan jardun du nagusiki. Hitzaldiaren hasieran, bi ikaslek elgoibartarraren aurkezpen objektibo bat egin dute, honen lanak, hauei esker lortutako sariak eta bere ibilbide profesionala azalduz. Ondoren, bere buruaren aurkezpen subjektibo bat egin du Alberdik, askorentzat hunkigarri suertatu dena. Sarrera honekin amaituta, Dendaostekoak liburuaren inguruan aritu gara, berarentzat liburu hau beste erronka bat izan dela aipatu digu, euskal literaturan ez baita asko ikusten estilo honetako lanik (kronika literarioa). Horrez gain, liburua idaztean zertan oinarritu zen kontatu digu, bere amak eta izebak (narratzaileak) proiektuaren aurrean izan zuten jarrera, azalaren zergatia... Gainera, gure galderak eta zalantzak ere erantzun ditu. Hitzaldi oso interesgarria izan da, berak liburua idazterakoan zuen helburua transmititu digu, liburu baten atzean idazleak zenbaterainoko sormena izan behar duen eta horretarako egin behar duen lana zenbaterainokoa den ere azaldu digu. Argazki gehiago


Uhinen interferentzia - hiru Presentacion - Urrutiko Lanbide Heziketako Institutua\nUhinen interferentziaInterferencia de ondas\nNaturan ez da ohikoa mugimendu ondulatorio puruak eta isolatuak aurkitzea espazioan edo baliabide materialetan. Askotan, uhinak elkarren artean nahasten dira oszilazio-patroi konplexuak konfiguratzeko. Patroi horiek kaotikoak izan ohi dira normalean, aztertzeko eta banakako uhinetan deskonposatzeko zailak. Aitzitik, horietako patroi batzuek erregulartasuna hartzen dute eta bereziki interesgarriak dira behaketa fisikorako. Horien artean aipagarriak dira uhin egonkorrak.\nEspazioaren leku berean independenteak diren bi igorgailutatik edo gehiagotatik datozen uhin-perturbazioek bat egiten dutenean, uhinen gainjartzea edo interferentzia sortzen da. Kontzeptuei gagozkielarik, uhinen interferentziaren erresultantea zehazteko banakako dardaren batura algebraikoa egiten da. Hortaz, frekuentzia bera duten bi uhinen gainjartzea neurtzen bada, frekuentzia beraren erresultantea ondoko hau izango da:\nOszilazio harmoniko erresultantearen zabalera B honela adierazten da:\nBeraz, zabalera maximoa da (interferentzia eraikitzailea) formularen kosinua berdin 1 denean, eta zabalera minimoa da (interferentzia suntsitzailea) berdin -1 bada. Horretarako, ondoko erlazio algebraikoak bete behar dira:\nUhinen interferentzia kasu interesgarria da banakako dardarek frekuentzia eta zabalera bera dutenean eta aurkako noranzkoetan hedatzen direnean. Sortzen den mugimenduari uhin egonkorra deritzo. Uhin egonkor baten egoeraren ekuazioa honela adierazten da generikoki: u = B cos F eta ondoko baloreak ditu zabalerari B eta faseari F dagokienez:\nUhin egonkor erresultantearen zabalera maximoaren balore absolutuei (B = ±2A) uhinaren sabelak deritze, eta gutxiengo zabalera (B = 0) dutenei nodoak. Ondoz ondoko bi nodo edo bi sabel bakoitzeko mugimendu ondulatorio egonkorraren uhinaren luzeraren erdiaren pareko distantzia dago.\nUhin egonkorretan, puntu batzuk beti daude geldi (nodoak) eta beste batzuk (sabelak) uhin eratzaileen zabaleren bikoitzaren pareko zabalera maximoarekin oszilatzen dute.\nAntzeko frekuentziak dituzten bi uhin ezberdinek puntu batean bat egiten dutenean, pultsazio deritzan fenomenoa sortzen da. Demagun oinarrizko bi dardarek zabalera A bera dutela, kasu horretan, mugimendu ondulatorio erresultanteak ondoko zabalera izango du:\nnon wp oinarrizko bi dardaren frekuentzia angeluarren arteko aldea den (oso txikia).\nMugimendua eta soinua\nUhin bat desplazatzen den ingurune materiala behatzailearekiko mugitzen denean, uhinaren desplazamendu abiadura erreala ere aldatu egiten da. Hortaz, haizea alde edukitzean soinuak garbiago jasotzen dira, haizea aurka edukitzean, berriz, lausoago. v uhinaren hedapen abiadura, VM bitartekoaren desplazamendu abiadura eta a bitartekoaren desplazamendu abiadura eta a bi abiadurek osatzen duten angelua izanik, ondoko hau da mugimendu ondulatorioaren igorpen abiadura erreala:\nUhina igortzen duen fokua behatzailearen albotik mugitzen denean, mugimenduaren funtsezko zenbait ezaugarri aldatzen dira:\nUhina igortzen duen fokua behatzailearen aldera mugitzen denean, uhinaren frekuentzia handitu egiten da eta luzera, berriz, txikitu.\nUhina igortzen duen fokua behatzailea dagoen lekutik urruntzen bada, uhinaren frekuentzia gutxitu egiten da eta luzera, berriz, handitu.\nEmaitza horri Doppler efektua deritzo eta eguneroko bizimoduan hainbat kasu praktikotan antzeman daiteke. Esate baterako, anbulantzia bat gerturatzen zaigunean, sirenaren hotsak altuagoa dirudi ibilgailua urruntzen denean baino. Ondoko hauek dira inplikatutako uhinaren frekuentzien eta luzeren arteko baloreak erlazionatzen dituzten matematika erlazioak:\nnF eta lF uhinak igorpen lekuan dituen frekuentzia eta luzera dira, nP eta lP behatzaileak P puntuan jasotako magnitudeen baloreak dira, v uhinaren hedapen abiadura da eta VF uhina igortzeko fokuaren desplazatzeko abiadura.\nBehatzailera mugimenduan gerturatzen den objektu batean, uhina geldirik egonda baino elkartuago antzematen ditu uhin-fronteak behatzaileak. Hortaz, uhinaren luzera txikitu egiten da. Objektua urrunduko balitz, uhinaren luzera handitu egingo litzateke behatzailearen ikuspuntutik. Doppler efektuaren adierazpenetako bat da hori.


Pentsiodunek Jaurlaritzaren «borondate falta» salatu dute | Ekonomia | Berria\nHego Euskal Herriko lau hiriburuetan eskatu dituzte «pentsio duinak», eta adierazi dute gobernuei «presio egiten» jarraituko dutela kalean, beren eskakizunak bete arte. Bideoa albistearen amaieran.\nMilaka pertsonak egin zuten bat Donostian, atzo, pentsio duinen aldeko manifestaziorekin. JON URBE / FOKU\nEusko Jaurlaritzaren jarreraz «desengainatuta» agertu ziren pentsiodun asko, atzo, Donostian, Bilbon eta Gasteizen «pentsio duinen alde» egindako manifestazioetan. Asteetan Eusko Jaurlaritzaren 2019ko aurrekontuak negoziatzen ibili eta gero, ostegunean EAJk hautsitzat eman zuen negoziazioa EH Bildurekin, eta Jaurlaritzak 2018ko aurrekontuak luzatzea erabaki du: desadostasunaren arrazoi nagusietako bat gutxieneko pentsioen igoeraren ingurukoa izan da. DSBE diru sarrerak bermatzeko errentaren bidez 2019an gutxieneko pentsioa hilean 858ra igotzea eskatu zuen ezkerreko koalizioak, baina EAJk eskaini zion hilean 783 eurora igotzea 2019an —orain baino 50 euro gehiago—, 830era 2020an, eta 856ra 2021ean. Ezerezean geratu da negoziazioa, eta haserre daude pentsiodunak.\n«Inoiz baino aberastasun gehiago dago gaur egun, baina desberdintasunak gora doaz. Beraz, ez da arazo tekniko bat, baizik eta duintasun eta borondate politikoaren kontu bat», defendatu zuen Maria Luisa Lizartzak, Gipuzkoako pentsiodunen Duintasuna elkarteko kideak, milaka manifestariren aurrean, Donostiako Bulebarrean.\nHilabete barru beteko da urtebete pentsiodunek asteleheneroko protestak hasi zituztenetik, eta atzo beste indar erakustaldi bat egin zuten Hego Euskal Herriko lau hiriburuetan eta hainbat hiritan. Urtebetean ez dituzte eskariak aldatu: gutxieneko pentsioa 1.080 eurora igotzea, Europako Gutun Sozialak ezarritako pobreziaren mugara; pentsioak, legez, KPIaren arabera eguneratzea; pentsio sistema publiko eta propio bat izatea; iraunkortasun faktorea ezabatzea; emakumeen eta gizonen arteko arrakala ezabatzea pentsioetan ere; eta enplegu prekarioari aurre egitea 1.200 euroko gutxieneko soldatak ezarrita.\nLorpenak bai, baina ez aski\n«Konbentzituta gaude gure eskariak bidezkoak direla, eta denbora daukagu kalean presio egiteko. Solidarioak garelako gaude hemen», zioten atzo, Donostian, Ines Bello eta Isabel Arnaiz pentsiodunek. «Presio egitea ezinbestekoa delako» ateratzen dira kalera astelehenero, «eta oso inportantea delako desberdintasunik ez egotea gizonen eta emakumeen pentsioen artean». Hain zuzen, Duintasuna elkarteak salatu du emakumeen pentsioak gizonezkoenak baino %41 apalagoak direla batez beste Araba, Bizkai eta Gipuzkoan.\nIa urtebetez plazak eta kaleak bete dituzten pentsiodunak konbentzituta daude presio sozialak bakarrik eragiten dituela aldaketak. Aitortu dute lortu dituztela aurrerapauso batzuk mobilizazioei esker: 2018an eta 2019an pentsioak KPIaren arabera gaurkotzea, PPren eta EAJren maiatzeko itunari esker; eta iraunkortasun faktorea 2019tik 2023ra atzeratzea. Baina lorpen horiek ez dira aski, atzo azaldu zutenez.\nDirua badagoela aldarrikatu dute beste behin pentsiodunek: Nafarroako Gobernuak 121 milioi euro gehiago izango ditu 2019ko aurrekontuetan, eta Jaurlaritzak ia 300 milioi gehiago. Pentsiodunen plataformek nabarmendu dutenez, «politika zuzen eta bidezkoago bat izanez gero, bai zergak biltzean, bai aberastasuna banatzean, kalitatezko pentsioak berma daitezke gaur eta etorkizunean». Horregatik, eta pentsioena gizarte osoari eragiten dion auzi bat dela iritzita, aktibatzeko deia egin diote gizarteari.«Sumindu gaitezen, konprometitu gaitezen!», oihukatu zuten Donostian.\nAtzoko manifestazioetan pentsiodunen artean gazte gutxi zeudela eta, penaz zeuden manifestari batzuk. Lierni Arregik 45 urte ditu, eta Donostiako manifestaziora joan zen atzo, iritzita pentsioen auzia transbertsala dela, eta lotuta dagoela lan merkatuaren egoerarekin ere: «Pentsiodunei elkartasuna erakusteko gaude hemen, eta gure etorkizuna hain beltza ez izateko».\nEspainiako Gobernuak gutxieneko soldata 900 eurora igoko duela eta, Nafarroako pentsiodunen elkarteek eskatu dute gutxieneko pentsioa ere kopuru berera igotzea, «1.080ko gutxieneko pentsiorako bidean urrats gisa».